PATVIRTINTA

Vilniaus Liepkalnio pagrindinės mokyklos

direktoriaus 2017 m vasario 3 d.

įsakymu Nr. V-11.

**VILNIAUS LIEPKALNIO PAGRINDINĖS MOKYKLOS**

**MOKINIŲ PAŽANGOS IR PASIEKIMŲ VERTINIMO TVARKOS APRAŠAS**

**I. BENDROSIOS NUOSTATOS**

1. Mokinių pažangos ir pasiekimų vertinimo tvarka (toliau Tvarka), parengta vadovaujantis šiais dokumentais: „Pradinio ugdymo samprata“, patvirtinta LR švietimo ir mokslo ministro 2003 m. vasario 3 d. įsakymu Nr. ISAK–113 (Žin., 2003, Nr. 18-798); „Savarankiško mokymosi tvarka“, patvirtinta LR švietimo ir mokslo ministro 2003 m. vasario 25 d. įsakymu Nr.258; „Moksleivių mokymo namuose organizavimo tvarka“, patvirtinta LR švietimo ir mokslo ministro ir LR sveikatos apsaugos ministro 2000 m. kovo 16 d. įsakymu Nr. 259/153 (Žin., 2000, Nr. 25-654); „Mokinių pažangos ir pasiekimų vertinimo samprata“, patvirtinta LR švietimo ir mokslo ministro 2004 m. vasario 25 d. įsakymu Nr. ISAK–256 (Žin., 2004, Nr. 35-1150); „Nuosekliojo mokymosi pagal pradinio, pagrindinio ir vidurinio ugdymo programas tvarka“, patvirtinta LR švietimo ir mokslo ministro 2005 m. balandžio 5 d. Nr. ISAK-556; „Pradinio ir pagrindinio ugdymo bendrosios programos“, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 (Žin., 2008, 99-3848); „Vidurinio ugdymo bendrosios programos“, patvirtintos Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269; „Lietuvos higienos norma HN 21:2010 „Bendrojo lavinimo mokykla. Bendrieji sveikatos saugos reikalavimai“, patvirtinta LR sveikatos apsaugos ministro 2010 m. sausio 22 d. įsakymu Nr. V-60; „2015-2016 ir 2016-2017 mokslo metų Pradinio ugdymo programos bendrasis ugdymo planas“, patvirtintas Lietuvos Respublikos švietimo ir mokslo ministro 2015 m. gegužės 6 d. įsakymu Nr. V-459; „2015-2016 ir 2016-2017 mokslo metų Pagrindinio ir vidurinio ugdymo programų bendrieji ugdymo planai“, patvirtinti Lietuvos Respublikos švietimo ir mokslo ministro 2015 m. gegužės 6 d. įsakymu Nr. V-459; Vilniaus Liepkalnio pagrindinės mokyklos 2015–2016 ir 2016–2017 mokslo metų ugdymo planu, patvirtintu Vilniaus Liepkalnio pagrindinės mokyklos direktoriaus 2015 m. rugsėjo 9 d. įsakymu Nr. V-83; Vilniaus Liepkalnio pagrindinės mokyklos elektroninio dienyno tvarkymo nuostatais, patvirtintais Vilniaus Liepkalnio pagrindinės mokyklos direktoriaus 2016 m. kovo 2d. įsakymu Nr. V-50.
2. Tvarkoje aptariami vertinimo tikslai ir uždaviniai, bendrieji vertinimo principai ir nuostatos, vertinimo dalyviai ir jų atsakomybė, vertinimo planavimas, vertinimas mokant ir baigiant programą, įvertinimų fiksavimas, vertinimo informacijos analizė, informavimas, įvairių dalykų pažangos ir pasiekimų vertinimo ypatumai.
3. Tvarkos apraše vartojamos sąvokos:

3.1. **Vertinimas** – nuolatinis informacijos apie mokinio mokymosi pažangą ir pasiekimus, kaupimo, interpretavimo ir apibendrinimo procesas.

3.2. **Įvertinimas** – vertinimo proceso rezultatas, konkretus sprendimas apie mokinio pasiekimus ir padarytą pažangą.

3.3. **Įsivertinimas** – paties mokinio daromi sprendimai apie daromą pažangą bei pasiekimus, remiantis savistaba, savianalize, dabartinių pasiekimų lyginimu su ankstesniaisiais, tolesnių mokymosi tikslų bei jų siekimo strategijų numatymu.

3.4. **Vertinimo informacija** – įvairiais būdais iš įvairių šaltinių surinkta informacija apie mokinio mokymosi patirtį, jo pasiekimus ir daromą pažangą (žinias ir supratimą, gebėjimus, nuostatas).

3.5. **Individualios pažangos (idiografinis) vertinimas** – vertinimo principas, pagal kurį lyginant dabartinius mokinio pasiekimus su ankstesniais stebima ir vertinama pažanga.

3.6. **Sudėtinis pažymys** – tai sudėtinis įvairių formaliojo ugdymo mokinio veiklų, pastangų, pasiekimų suminis balas, kurio kriterijus pritaiko visi atitinkamo dalyko mokytojai, vertinantys mokinių pasiekimus 10 balų vertinimo sistemos pažymiais.

3.7. **Darbų aplankas** – kaupiami mokinių darbai raštu.

3.8. **Vertinimo tipai** (klasifikuojami pagal vertinimo paskirtį**)**:

3.8.1. **Formuojamasis vertinimas** – nuolatinis vertinimas ugdymo proceso metu, kuris padeda numatyti mokymosi perspektyvą, pastiprina daromą pažangą, skatina mokinius mokytis analizuoti esamus pasiekimus ar mokymosi spragas, sudaro galimybes mokiniams ir mokytojams geranoriškai bendradarbiauti.

3.8.2. **Diagnostinis vertinimas** – vertinimas, kuriuo naudojamasi siekiant išsiaiškinti mokinio pasiekimus ir padarytą pažangą baigus temą ar kurso dalį, kad būtų galima numatyti tolesnio mokymosi galimybes, suteikti pagalbą įveikiant atsilikimą.

3.8.3. **Apibendrinamasis vertinimas** – vertinimas, naudojamas baigus programą, kursą, modulį. Jo rezultatai formaliai patvirtina mokinių pasiekimus ugdymo programos pabaigoje.

3.8.4. **Norminis vertinimas** – vertinimas, kuris sudaro galimybes palyginti mokinių pasiekimus, taikomas per egzaminus.

3.8.5. **Kriterinis vertinimas** – vertinimas, kurio pagrindas yra tam tikri kriterijai (pvz.,

standartai), su kuriais lyginami mokinio pasiekimai.

3.9. **Vertinimo būdai** (klasifikuojami pagal vertinimo bei įvertinimo pobūdį)**:**

3.9.1. **Formalusis vertinimas** – taikomas vertinant žinias, įgūdžius, dalykinius bei bendruosius gebėjimus, nustatant pažangą. Mokinių užduotys vertinamos remiantis nustatytais vertinimo kriterijais, įvertinimas fiksuojamas.

3.9.2. **Neformalusis vertinimas** – jis vyksta nuolat: stebint, susidarant nuomonę, kalbantis, diskutuojant, jaučiant mokinių reakciją, grįžtamąjį ryšį. Įvertinimas fiksuojamas mokytojo pasirinkta forma (ženklais, simboliais, individualiomis pastabomis ir kt.).

3.9.3. **Kaupiamasis vertinimas** – tai informacijos apie mokinio mokymosi pažangą ir pasiekimus kaupimas. Taikoma konkretaus dalyko mokytojo pasirinkta bei patvirtinta metodinėje grupėje vertinimo sistema.

**II. VERTINIMO TIKSLAI IR UŽDAVINIAI**

1. **Vertinimo tikslai:**
	1. Padėti mokiniui mokytis ir bręsti kaip asmenybei.
	2. Pateikti informaciją apie mokinio mokymosi patirtį, pasiekimus ir pažangą.
	3. Nustatyti mokytojo, mokyklos darbo sėkmę, priimti pagrįstus sprendimus.
2. **Vertinimo uždaviniai:**

5.1. Padėti mokiniui pažinti save, suprasti savo stipriąsias ir silpnąsias puses, įvertinti savo pasiekimų lygmenį, kelti mokymosi tikslus.

5.2. Padėti mokytojui įžvelgti mokinio mokymosi galimybes, nustatyti spragas, diferencijuoti ir individualizuoti darbą, parinkti ugdymo turinį ir metodus.

5.3. Suteikti tėvams (globėjams, rūpintojams) informaciją apie vaiko mokymąsi, stiprinti ryšius tarp vaiko, tėvų (globėjų, rūpintojų) ir mokyklos.

5.4. Nustatyti mokyklai savo darbo kokybę, planuoti ugdymo turinį ir procesą, suteikti mokinių poreikius atliepiančią pagalbą.

**III. VERTINIMO NUOSTATOS IR PRINCIPAI**

1. **Vertinimo nuostatai:**

 6.1. Vertinimas grindžiamas šiuolaikine mokymosi samprata, amžiaus tarpsnių psichologiniais ypatumais, individualiais poreikiais, atitinka ugdymo(si) tikslus.

6.2. Vertinama tai, kas buvo numatyta pasiekti ugdymo procese: mokinių žinios ir supratimas, bendrieji ir dalyko gebėjimai, pasiekimai ir pažanga.

1. **Vertinimo principai:**

7.1. Tikslingumas (vertinimo metodai atitinka mokymosi turinį).

7.2. Atvirumas ir skaidrumas (su mokiniais tariamasi dėl (į)vertinimo formų, laiko, paaiškinami vertinimo kriterijai).

7.3. Objektyvumas (siekiama kuo didesnio vertinimo patikimumo, naudojami įvairūs vertinimo informacijos šaltiniai, taikomos modernios vertinimo metodikos. Vertinimas pritaikomas pagal mokinių poreikius ir galias, pasiekimus ir daromą pažangą).

7.4. Informatyvumas (vertinimo informacija aiški, išsami, savalaikė, nurodoma tai, ką mokinys jau išmoko, kur yra spragos, kaip jas ištaisyti).

**IV. VERTINIMO DALYVIAI**

8. **Mokiniai** kartu su mokytojais aptaria vertinimo kriterijus, vertinimo sistemą, mokosi vertinti ir įsivertinti savo pasiekimus ir pažangą, planuoja savo tolesnį mokymąsi, kelia sau ateities tikslus.

9. **Mokinių tėvai** (globėjai, rūpintojai) gauna aiškią, laiku pateikiamą informaciją apie vaiko mokymosi pažangą ir pasiekimus, domisi vertinimo kriterijais, procedūromis ir tvarka, dalyvaudami mokyklos organizuojamuose visuotiniuose ir klasės tėvų susirinkimuose, tėvų savivaldos institucijų darbe.

10. **Mokytojai** planuoja ir vertina mokinių pažangą ir pasiekimus, fiksuoja (elektroniniame dienyne, mokinio sąsiuviniuose, mokinio aplanke, savo užrašuose) vertinimo informaciją, informuoja mokinius, jų tėvus, kitus mokytojus, mokyklos administraciją apie mokinių pasiekimus ir spragas, rūpinasi pagalba mokiniams, kurie turi mokymosi sunkumų, derina tarpusavyje mokinių pažangos ir pasiekimų vertinimo metodikas.

11. **Mokyklos vadovai** prižiūri pažangos ir pasiekimų vertinimo, informacijos rinkimo, fiksavimo (klasių ataskaitos, pusmečių pažangumo ataskaitos) procesą bei užtikrina vertinimo dermę pereinant iš klasės į klasę, iš vienos ugdymo pakopos į kitą, tarp atskirų mokomųjų dalykų, organizuoja mokinių pasiekimų aptarimus, koordinuoja pagalbą mokymosi sunkumų turintiems mokiniams, vertina mokytojų darbo kokybę, remdamiesi mokinių pasiekimais ir atsižvelgdami į jų socialinę padėtį bei sociokultūrinę aplinką.

**V. VERTINIMO PLANAVIMAS**

12. Vertinimas planuojamas kartu su ugdymo procesu.

13. Planuodami ugdymo procesą, mokytojai planuoja vertinimą, siedami jį su mokymosi tikslais, atsižvelgdami į mokinių mokymosi patirtį ir galias.

14. Vertinimo metodus, formas ir kriterijus dalykų mokytojai derina metodinių grupių pasitarimuose iki rugsėjo 1 d.

15. Vertinimo metodus, formas ir kriterijus dalykų mokytojai su mokiniais aptaria pirmos pamokos metu ir pradėdami naują temą, o mokinių tėvus klasių vadovai supažindina pirmame klasės tėvų susirinkime.

16 . Specialiųjų poreikių mokiniams taikoma ta pati vertinimo sistema, kaip ir kitiems klasės

mokiniams. Mokiniai, kuriems teikiama švietimo pagalba, vertinami pagal Bendrųjų programų

reikalavimus.

17. Atsižvelgiant į mokinių mokymosi pasiekimus, užduotys, atsiskaitymo laikas gali būti koreguojami.

**VI. VERTINIMAS MOKANT IR BAIGIANT PROGRAMĄ**

19. Pradinio ugdymo mokinių pažanga ir pasiekimai pažymiais nevertinami. Taikoma nepažyminė vertinimo sistema, pagrįsta idiografiniu principu.

20. Adaptaciniu laikotarpiu (rugsėjo mėnesį) 5 klasių mokiniai pažymiais nevertinami, jiems taikomi neformaliojo vertinimo būdai (formuojamasis ir kaupiamasis vertinimas).

21. 5 klasių mokiniai spalio mėnesį nepatenkinamais pažymiais nevertinami.

22. 6-10 klasių mokiniai per rugsėjo mėnesį nepatenkinamais pažymiais nevertinami.

23. Mokinių pažangos ir pasiekimų vertinimas grindžiamas jų mokymosi stebėjimu ugdymo procese.

23.1. 5-10 klasių mokinių pasiekimai vertinami 10 balų sistema: 10-puikiai, 9-labai gerai, 8-gerai, 7-pakankamai gerai, 6-vidutiniškai, 5- patenkinamai, 4- pakankamai patenkinamai, 3- nepatenkinamai, 2-blogai, 1- labai blogai; išskyrus dorinio ugdymo (etikos, tikybos), ekonomikos ir žmogaus saugos pamokose, kuriose mokinių pasiekimai vertinami „įskaityta“ ar „neįskaityta“.

23.2. Integruotai ugdomų bendrojo lavinimo klasėse mokinių, turinčių specialiųjų ugdymosi poreikių, vertinimas individualizuojamas.

24. Baigus dalyko programos temą, skyrių, kitą užbaigtą programos dalį, rekomenduojama rašyti atsiskaitomąjį darbą.

25. **Atsiskaitomųjų darbų skelbimo tvarka ir vertinimas:**

25.1.1 **Kontrolinis darbas** skiriamas baigus didesnės apimties temą. Jis gali trukti 30-90 minučių. Rekomenduojama sudarant kontrolinio darbo užduotis laikytis eiliškumo: nuo lengvesnių užduočių eiti prie sunkesnių, kad kiekvienas mokinys galėtų atlikti nors kelias paprastesnes užduotis ir gauti tinkamą įvertinimą.

25.1.2. Kontrolinių darbų rašymo laiką derina klasėje dirbantys mokytojai, fiksuodami elektroniniame dienyne skiltyje „Atsiskaitomieji darbai“

25.1.3. Apie kontrolinį darbą mokiniai informuojami ne vėliau kaip prieš savaitę. Mokiniams turi būti aišku, ką jie turi mokėti, ką pasiekti ir kaip bus vertinama. Prieš kontrolinio darbo rašymą, skiriamas laikas išmoktai medžiagai pakartoti, įtvirtinti.

25.1.4. Mokiniams per dieną gali būti skiriama ne daugiau kaip vienas kontrolinis darbas.

25.1.5. Kontroliniai darbai ištaisomi per dvi savaites, jų rezultatai surašomi į elektroninį dienyną. Gavęs nepatenkinamą/netenkinantį įvertinimą mokinys gali kreiptis į mokytoją dėl pakartotino kontrolinio darbo rašymo. Kontrolinį darbą, pageidaujant mokiniams, privaloma perrašyti, jei daugiau kaip 50% mokinių už jį gavo nepatenkinamą įvertinimą. Pirmojo kontrolinio darbo rezultatai neįrašomi į dienyną.

25.1.6. Kontrolinių darbų rezultatai aptariami klasėje, numatomi būdai mokymosi spragoms šalinti.

25.1.7. Paskutinę dieną prieš mokinių atostogas ir pirmą dieną po mokinių atostogų kontrolinis darbas neorganizuojamas.

25.1.8. Mokiniai, nerašę kontrolinio darbo, praleidę pamokas, atsiskaito sutartu, patogiu mokytojui ir mokiniui laiku, bet ne vėliau kaip per dvi savaites. Įvertinimas fiksuojamas iškart po paskutinės nebuvimo mokykloje dienos. Jei mokinys neatsiskaito, įrašomas dvejetas.

25.2. **Savarankiškas darbas** gali trukti iki 30 minučių. Mokiniai gali naudotis mokytojo nurodytomis mokymo priemonėmis. Savarankiško darbo tikslas – sužinoti, kaip mokinys geba pritaikyti įgytas žinias individualiai atlikdamas praktines užduotis.

25.3. **Apklausos raštu ar žodžiu** tikslas – greitas mokinio ar klasės žinių patikrinimas. Užduotys turi būti konkrečios, trumpos, aiškios. Apklausos formos gali būti įvairios: klausimynas, testas, diktantas.

25.4. **Laboratoriniai (praktiniai)** darbai ugdo mokinių praktinius gebėjimus: teorinės žinios pritaikomos praktiškai. Paprastai visi klasės mokiniai atlieka tą patį darbą su vienodais prietaisais. Mokinys, naudodamasis duotomis priemonėmis, turi išspręsti iškeltą problemą (išmatuoti, apskaičiuoti, įvertinti, palyginti, sisteminti, braižyti brėžinius, formuluoti išvadas).

26.**Pusmečių ir metinių mokymosi rezultatų vertinimas:**

26.1. Pusmečio pažymys vedamas skaičiuojant aritmetinį vidurkį iš visų pusmečio pažymių ir jį apvalinant pagal matematikos taisyklę mokinio naudai.

26.2. Pusmečio pažymiai išvedami ne vėliau kaip paskutinę mokomojo dalyko pamoką ir reikalingi įrašai elektroniniame dienyne padaromi ne vėliau kaip paskutinę pusmečio dieną iki darbo pabaigos.

26.3. Metinis rezultatas išvedamas iš pusmečių įvertinimų.

26.3.1. 5-10 klasių mokiniams pažymiai ir įskaitos vedami pagal lenteles:

**Vertinama pažymiu**

|  |  |  |  |  |  |
| --- | --- | --- | --- | --- | --- |
| **I** **pusmetis** | **II** **pusmetis** | **Metinis** | **Papildomas darbas** **(jis laikomas metiniu pažymiu)** | **Įskaita** | **Metinis****(vidurkis)** |
| 4 | 5 | 5 | - |  |  |
| 5 | 4 | 5 | - |  |  |
| 6 | 3 | nevedamas | 4 |  |  |
| 3 | 5 | 4 | - |  |  |
| neat. | 6 | nevedamas | - | I-jo pusmečio įskaita | Įsk.+ 62 |
| 6 | neat. | nevedamas | - | II-jo pusmečio įskaita | 6 + įsk.2 |
| neat. | neat. | nevedamas | - | I-jo ir II-jo pusmečio įskaita | Įsk. + įsk.2 |

**Vertinama įskaita**

|  |  |  |  |
| --- | --- | --- | --- |
| **I pusmetis** | **II pusmetis** | **Metinis** | **Papildomas darbas** **(jis laikomas metiniu pažymiu)** |
| įskaityta | įskaityta | įskaityta | - |
| neįskaityta | įskaityta | neįskaityta | Įskaita už I pusmetį |
| įskaityta | neįskaityta | neįskaityta | Įskaita už II pusmetį |
| neįskaityta | neįskaityta | neįskaityta | Įskaita už I ir II pusmečius |
| neatestuota | įskaityta | neatestuota | Įskaita už I pusmetį |
| įskaityta | neatestuota | neatestuota | Įskaita už II pusmetį |
| neatestuota | neatestuota | neatestuota | Įskaita už I ir II pusmečius |

**Vertinimas kūno kultūros pamokose**

|  |  |  |  |  |
| --- | --- | --- | --- | --- |
| **I pusmetis** | **II pusmetis** | **Metinis** | **Atsiskaitymas** | **Metinis (vidurkis)** |
| 6 | atl. | 6 | - | - |
| atl. | 6 | 6 | - | - |
| atl. | neat. | neat. | Atsiskaitomapažymiui už II pusmetį | II pusmečio pažymys |
| neat. | atl. | neat. | Atsiskaitoma pažymiui už I pusmetį | I pusmečio pažymys |
| 6 | įsk. (spec. gr.) | 6 | - | - |
| įsk. (spec. gr.) | 6 | 6 | - | - |
| įsk. (spec. gr.) | įsk. (spec. gr.) | įsk. (spec. gr.) | - | - |

26.4. Mokinys, per trimestrą ar pusmetį praleidęs be pateisinamos priežasties 2/3 dalyko pamokų, yra neatestuojamas (elektroniniame dienyne įrašoma „neat”).

26.5. Neatestuotas mokinys turi atsiskaityti iš programos/kurso iki mokslo metų paskutinio Mokytojų tarybos posėdžio.

26.6. Atsiskaitymo tvarka:

26.6.1. Mokiniui papildomų darbų užduotis, suteikiančias galimybę parodyti žinias, gebėjimus ir gauti patenkinamą dalyko metinį įvertinimą, parengia dalyko mokytojas.

26.6.2. Mokinys, gavęs dalyko papildomų darbų užduotis, su mokytoju susitaria: ruošiasi mokytojo konsultuojamas ar savarankiškai.

26.6.3. Klasės vadovas per tris dienas raštu (e-dienyne) informuoja mokinio tėvus (globėjus, rūpintojus) apie mokiniui skirtus atitinkamo dalyko papildomus darbus, trukmę, atsiskaitymo tvarką.

26.6.4. Mokinio, besimokančio pagal pagrindinio ugdymo programą, papildomo darbo apskaita elektroniniame dienyne fiksuojama taip pat, kaip ir pamokų apskaita: jei mokytojas mokinį konsultavo, įrašomas konsultacijų turinys; jei mokinys mokėsi savarankiškai, be mokytojo pagalbos (konsultacijų) ir nurodytą dieną parodė žinias ir gebėjimus ir atsiskaitė už papildomą darbą, įrašoma atitinkamai - „Mokinys ruošėsi savarankiškai“.

26.6.5. Mokiniui, be pateisinamos priežasties neatvykus nustatytu atsiskaitymo laiku, paliekamas jo turėtas dalyko nepatenkinamas metinis įvertinimas.

26.6.6. Mokinio papildomų darbų įvertinimas (patenkinamas ar nepatenkinamas) įrašomas į elektroninį dienyną ir laikomas galutiniu metiniu įvertinimu.

26.7. Mokinys keliamas į aukštesnę klasę pagal „Nuosekliojo mokymosi pagal pradinio, pagrindinio ugdymo programos tvarką“.

27. Specialiųjų ugdymosi poreikių turinčių mokinių vertinimas:

27.1. Specialiųjų ugdymosi poreikių turinčiam mokiniui taikoma ta pati vertinimo sistema, kaip ir kitiems klasės mokiniams.

27.2. Mokinio, kuris mokosi pagal pritaikytą bendrojo ugdymo programą, žinios ir gebėjimai vertinami pagal šioje programoje numatytus pasiekimus.

28. Mokinių, mokomų namuose, mokymosi pasiekimai vertinami vadovaujantis „Moksleivių mokymo namuose organizavimo tvarka“.

**VII. ĮVERTINIMO FIKSAVIMAS. VERTINIMO INFORMACIJOS ANALIZĖ**

29. 1-10 klasių mokinių pažanga ir pasiekimai fiksuojami elektroniniame dienyne. Mokykloje

naudojamas UAB „NEVDA” elektroninis „TAMO“ dienynas.

30. 5 klasės (po adaptacinio laikotarpio) – 10 klasės mokinių kontrolinės užduotys, savarankiški, projektiniai, kūrybiniai, laboratoriniai ir kiti darbai vertinami pažymiu, kuris įrašomas į dienyną. Kaupiamojo vertinimo fiksavimo formą dalykų mokytojai aptaria metodinėse grupėse, numato individualiose vertinimo metodikose. (Žr. IX skyrių)

31. 1, 5-ų klasių mokinių pažanga ir pasiekimai (po adaptacinio laikotarpio) aptariami gruodžio-sausio mėnesiais, dalyvaujant klasių auklėtojams ir dalykų mokytojams.

32. Mokinių žinios vertinamos pagal tokią schemą:

Jeigu per pusmetį dalykui skirta 1 savaitinė valanda, mokinio žinios vertinamos ne mažiau kaip 4 pažymiais; jeigu 2 savaitinės valandos - ne mažiau kaip 5 pažymiais; jeigu 3 savaitinės valandos - ne mažiau kaip 6 pažymiais; jeigu 4-5 savaitinės valandos, - ne mažiau kaip 7 pažymiais.

33. Klasės auklėtojas elektroninio dienyno pagrindu:

33.1. Pasibaigus pusmečiui per 5 darbo dienas formuoja ir išspausdina pusmečio ataskaitas: „Klasės pusmečio pažangumo ataskaita“, „Klasės pusmečio lankomumo ataskaita“, patvirtina pasirašydamas duomenų jose teisingumą bei perduoda direktoriaus pavaduotojams ugdymui.

33.2. Pasibaigus ugdymo procesui per 5 darbo dienas formuoja ir išspausdina metines ataskaitas: „Mokinių mokymosi pasiekimų apskaitos suvestinė“, „Klasės metinė lankomumo ataskaita“, patvirtina pasirašydamas duomenų jose teisingumą bei perduoda mokyklos direktoriaus pavaduotojams ugdymui.

34. Mokinių pasiekimai kas mėnesį aptariami klasės valandėlėse (atsakingas klasės auklėtojas).

35. Mokymosi pasiekimai nuolat stebimi ir, esant reikalui, aptariami vaikų gerovės komisijoje, klasės auklėtojų, dalyko mokytojų, tėvų ar mokyklos vadovų pasitarimuose.

36. Savarankiškai besimokančių mokinių pasiekimai įforminami vadovaujantis „Savarankiško mokymosi tvarka“.

**VIII. INFORMAVIMAS**

37. Mokslo metų pradžioje dalykų mokytojai su mokiniais aptaria bendrąją mokinių pažangos ir pasiekimų vertinimo tvarką, dalyko vertinimo metodiką, o kiekvienos pamokos pradžioje - ir konkrečius mokymosi uždavinius, užduotis, vertinimo kriterijus, atsiskaitymo laiką.

38. Apie mokymosi pasiekimus mokinių tėvai informuojami per elektroninį dienyną:

38.1. Klasių auklėtojai tikrina tėvų (globėjų, rūpintojų) aktyvumą elektroniniame dienyne (stebi prisijungimus). Jei tėvai neprisijungia nė vieno karto per mėnesį, susisiekia su jais ir išsiaiškina priežastis.

38.2. Tėvams (globėjams, rūpintojams), neturintiems galimybės prisijungti prie elektroninio dienyno ir raštu pateikusiems prašymą, kas mėnesį išspausdina mokinio pažangumo ir lankomumo ataskaitas, pasibaigus pusmečiui išspausdina pusmečio pažangumo ir lankomumo ataskaitas 2 egzemplioriais. Vienas tėvų pasirašytas egzempliorius grąžinamas klasės vadovui ir saugomas klasės auklėtojo aplankale iki mokslų metų pabaigos.

38.3. Atsiradus mokymosi problemų, tėvai informuojami įvairiais būdais: telefonu, rašant laiškus, komentarus elektroniniame dienyne.

38.4. Klasių auklėtojai ne rečiau kaip 1 kartą per pusmetį organizuoja tėvų susirinkimus, esant reikalui, kviečia į juos dalykų mokytojus.

38.5. Mokyklos direkcija du kartus per metus organizuoja tėvų dienas, per kurias tėvams suteikiama galimybė individualiai bendrauti su dalykų mokytojais.

**IX. ĮVAIRIŲ DALYKŲ PAŽANGOS IR PASIEKIMŲ VERTINIMO YPATUMAI**

**39. SPECIALIŲJŲ POREIKIŲ MOKINIŲ PAŽANGOS IR PASIEKIMŲ VERTINIMAS PAMOKOSE.**

* Specialiųjų ugdymo(-si) poreikių turinčių mokinių**, ugdomų pagal pradinio** **ugdymo** pritaikytą ar individualizuotą programą, pasiekimai vertinami „p.p.“ arba „n.p.“ (padarė pažangą ar nepadarė pažangos).
* Specialiųjų ugdymosi poreikių turinčių mokinių, mokomų pagal **pagrindinio ugdymo programą** (pritaikytą ar individualizuotą ugdymo programą) vertinami 10 balų sistema,atsižvelgiant į mokinio daromą pažangą ugdymo procese.
* Mokinių, kurie mokosi pagal pritaikytą bendrojo ugdymo dalykų programą, mokymosi pažanga ir pasiekimai ugdymo procese vertinami pagal šioje programoje numatytus pasiekimus, vertinimo kriterijai aptariami su mokiniu, jo tėvais (globėjais, rūpintojais), švietimo pagalbą teikiančiais specialistais, susitariama, kokiais aspektais bus pritaikomas mokinio pasiekimų vertinimas ir pa(si)tikrinimų būdai, kaip jie derės su Bendrosiose programose numatytais pasiekimų lygiais.
* Mokinių, mokomų pagal pritaikytas dalykų programas, mokytojas pusmečio pabaigoje pateikia informaciją vertinant mokinį ir programą (trumpai įvardija mokinio pasiekimus, nurodo padarytą pažangą, įrašo siūlymus ir pastabas dėl programos tęsimo ar keitimo kitą trimestrą, pusmetį).
* Moksleivių, mokomų pagal individualizuotą programą, žinias, gebėjimus ir įgūdžius vertinti pagal jiems sudarytos programos turinio įsisavinimo lygį, taikant 10 balų vertinimo sistemą. Nepatenkinami pažymiai rašomi, jei matyti, kad moksleivis turi potencialių galių, bet nesistengia**. Šių moksleivių pusmečių pažymiai turėtų būti tik teigiami.** Jei moksleivis gauna labai gerus arba nepatenkinamus pažymius, individualizuota programa koreguojama (ji gali būti per lengva arba per sunki).

**40. PRADINIŲ KLASIŲ MOKINIŲ PAŽANGOS IR PASIEKIMŲ VERTINIMAS**

Mokiniams, besimokantiems pagal pradinio ugdymo programą, pažanga ir pasiekimai pažymiais nevertinami. Jų pasiekimai vertinami lygmenimis, remiantis Bendrosiose programose išvardintais mokinių žinių, supratimo, gebėjimų ir nuostatų vertinimo rodikliais:

|  |
| --- |
| **AUKŠTESNYSIS LYGMUO (a)** |
| **Žinios ir supratimas** | **Gebėjimai** | **Nuostatos** |
| Laisvai operuoja pagrindinėmis sąvokomis, pritaiko jas naujose situacijose. | Savarankiškai formuluoja problemas, pasirenka ir planuoja veiklas joms išspręsti. | Noriai mokosi. Domisi atliekama veikla. Nori aktyviai dalyvauti mokymosi procese, pasitiki savo jėgomis, atliekant įvairias užduotis. Jaučia atsakomybę už savo darbo rezultatus. Visada noriai padeda kitiems. |
| **PAGRINDINIS LYGMUO (pg)** |
| Paaiškina pagrindines sąvokas, pritaiko jas analogiškose situacijose. | Dirbdami grupėmis formuoja problemas, planuoja veiklas joms išspręsti. | Stengiasi aktyviai dalyvauti mokymo(si) procese, teigiamai, argumentuojant vertinti savo ir kitų atliktus darbus. |
| **PATENKINAMAS LYGMUO (pt)** |
| Parodo, kad yra girdėję pagrindines sąvokas. | Mokytojo padedami kelia klausimus ir bando ieškoti atsakymų. | Kartais stengiasi atlikti užduotis, tolerantiškai išklausyti klasės draugų nuomonę apie atliktus darbus. |
| **NEPATENKINAMAS LYGMUO (npt)** |
| Riboti pasiekimai. Žinios fragmentiškos: pakartoja, pamini, atpažįsta. | Reikia nuolat paaiškinti atliekamą užduotį. Retai užduotis atlieka iki galo. | Visai neatlieka užduoties arba atlieka nerūpestingai ir nepabaigia. Nedėmesingas, nedalyvauja klasės aptarimuose, veikloje, nedirba grupėje. |

Vertinant kiekvieno mokinio pasiekimus, atsižvelgiama į ugdytinio vertybinių nuostatų formavimąsi, jo norą mokytis, individualias pastangas, o svarbiausia – į daromą pažangą.

Pasiekimų vertinimas yra planuojamas kartu su ugdymo procesu, siejant jį su mokymosi tikslais, atsižvelgiant į mokinio patirtį ir gebėjimus.

Pasiekimai vertinami ugdymo procese mokant ir mokantis (formuojamasis ir diagnostinis vertinimas) ir baigus kursą, ugdymo programą (apibendrinamasis vertinimas).

**Formuojamasis vertinimas:**

Formuojamasis vertinimas tai nuolatinis mokinio vertinimas stebint jo darbą, individualiai aptariant daromą pažangą. Didžiąją dalį (apie 90%) vertinimo informacijos vaikams pateikiama žodžiu. Vertinimo informacija raštu pateikiama mokinių darbuose, vertinimo lapuose, elektroniniame dienyne, vertinimo aplankuose.

Vertinimo fiksavimas rašto darbuose:

* Po ištaisyto darbo parašomas komentaras arba darbas yra patikrintas. Šio komentaro nebūtina perrašyti į e-dienyną. Jei klijuojami lipdukai, prie jų būtina rašyti ir komentarą.
* Nebūtina kiekvieną dieną vaikui už kasdienį darbą rašyti komentarą, vertinimą.
* Vertinant – rašant komentarą nepakanka parašyti tik vieną žodį. Reikia nurodyti konkrečius vaiko pasiekimus ir kokią jis padarė pažangą.
* Komentare vartojame sąvokas suprantamas vaikui.

Rekomenduojama pasiekimus vertinti tokiu dažnumu:

* Jei 1 savaitinė pamoka - ne mažiau kaip 1 mokinio vertinimo fiksavimas per mėnesį.
* Jei 2 savaitinės pamokos- ne mažiau kaip 2 mokinio vertinimo fiksavimai per mėnesį.
* Jei 4-5 savaitinės pamokos - ne mažiau kaip 5 mokinio vertinimo fiksavimai per mėnesį.
* Jei 7 savaitinės pamokos- ne mažiau kaip 6 mokinio vertinimo fiksavimai per mėnesį.

**Diagnostinis vertinimas:**

* Kontroliniai darbai, testai, savarankiški darbai nevertinami lygiu.
* Pusmečio ar mokslo metų baigiamieji darbai nevertinami lygiu. Iš šio galutinio darbo negalima nustatyti mokinio pusmečio dalyko įvertinimo – lygio.
* Mokinio pusmečio dalykų vertinimai nustatomi apibendrinant mokinio padarytą pažangą per pusmetį. Mokytojas visą pusmetį stebi, fiksuoja mokinio pažangą, pasiekimus ir pusmečio gale apibendrina pusmečio rezultatus ir įvertina - nurodo mokinio pasiekimų lygį (aukštesnysis, pagrindinis, patenkinamas, nepatenkinamas, padarė pažangą, nepadarė pažangos).
* Darbams, kurie vertinami taškais, balais nepakanka nurodyti surinktų taškų skaičių - būtinas trumpas mokytojo komentaras, kuriame įvardina mokinio pasiekimus bei padarytas klaidas.
* Mokinių parašyti diagnostiniai darbai aptariami klasėje, tačiau kiekvienas darbas nekomentuojamas, o nurodomos esminės klaidos. Aptariant darbus mokytojas turi elgtis etiškai – neįvardinti mokinio, kuris blogiausiai parašė darbą. Aptariamos būdingiausios klaidos ir kaip jos turi būti taisomos. Mokiniai nelyginami tarpusavyje.

**Apibendrinamieji darbai:**

* Pradinių klasių mokinių pažanga pusmečio ir metų pabaigoje fiksuojama elektroniniame dienyne įrašant mokinio pasiektą mokymosi lygį (patenkinamas, pagrindinis, aukštesnysis, nepatenkinamas, padarė pažangą, nepadarė pažangos, atleistas) pagal pasiekimų požymius, aprašytus Bendrojoje programoje.
* Etikos/tikybos dalykas lygiais nevertinamas. Atitinkamoje skiltyje įrašoma: pp – padarė pažangą; np – nepadarė pažangos.
* Klasės auklėtojas pusmečio (metų) pabaigoje išspausdina ir direktoriaus pavaduotojui ugdymui pateikia klasės mokinių pažangos ir pasiekimų, lankomumo ataskaitas.
* Baigus pradinio ugdymo programą, mokinių pasiekimai ir pažanga fiksuojami 4 klasės mokinių pradinio ugdymo programos baigimo pasiekimų ir bendrųjų kompetencijų vertinimo apraše.

**Mokykloje naudojamos šios mokinių mokymosi ir pažangos informacijos fiksavimo priemonės:**

* Elektroninis dienynas.
* Mokinių darbų aplankai.
* Ugdymo suvestinės.
* Testai, baigiamieji, patikrinamieji darbai.
* Konkursų, olimpiadų rezultatai.
* 4 klasės mokinių pradinio ugdymo programos baigimo pasiekimų ir bendrųjų kompetencijų vertinimo aprašas.

**Informavimas apie pasiekimus ir vertinimą:**

* Mokytojai informuoja mokinius žodžiu, raštu, skatinamaisiais žodžiais, recenzijomis, nurodomas darbe padarytų klaidų skaičius, teikiamos rekomendacijos, elektroniniame dienyne ar kita mokytojo pasirinkta forma.
* Tėvai apie mokinių pasiekimų vertinimą ir daromą pažangą informuojami elektroniniame dienyne, individualių pokalbių metu, per tėvų susirinkimus. Pirmame susirinkime tėvai supažindinami su mokykloje taikoma mokymosi pasiekimų ir pažangos vertinimo sistema.
* Informaciją apie mokinių padarytą pažangą mokytojai ir klasių auklėtojai teikia tėvams, globėjams, kitiems įpareigotiems asmenims, mokyklos administracijai.
* Informacija pasiekimų aplankuose.
* Individualus bendravimas su klasės auklėtoja, kitais mokytojais.
* Informaciniai laiškai.
* Baigus 4 klasę visiems mokiniams pildomas pradinio ugdymo programos baigimo pasiekimų ir bendrųjų kompetencijų vertinimo aprašas.

**Mokinių įsivertinimas.**

Įsivertinant mokiniui svarbu refleksija (savianalizė) arba savo minčių, veiksmų, vertybių kritiškas pergalvojimas ir analizavimas, todėl mokytojas skatina mokinius:

* pasikeisti su bendraklasiais įspūdžiais apie pasiekimus;
* porose pasitikrinti ir įvertinti vienam kito išmokimą;
* analizuoti savo klaidas;
* numatyti, ką dar reikia atlikti (planuoti tolesnius mokymosi žingsnius);
* rinkti savo darbus (kurie bus vertinami, yra įvertinti) aplankuose.

Mokinys neturi būti verčiamas kalbėti apie savo įsivertinimą.

**Kas turėtų būti tikrinama ir mokytojų ištaisoma I-IV klasėse:**

I klasėse

* Tikrinamas naujai išmoktų raidžių rašymas (eilutėje pažymima keletas taisyklingiausiai parašytų raidžių), skaitmenų taisyklingas rašymas.
* Taisomas netaisyklingas raidžių jungimas.
* Patikrinamuosiuose rašto darbuose ištaisomos visos klaidos.

II klasėse

* Tikrinami ir įvertinami visi kontroliniai darbai.
* Temai skirtuose pratybų sąsiuvinio puslapiuose tikrinama bent viena mokytojo pasirinkta užduotis.
* Sąsiuvinyje tikrinamos užduotys, leidžiančios įvertinti mokinių išmokimą ir suvokimą.
* Tikrinamos savarankiškai atliktos užduotys, kūrybiniai darbai.

III-IV klasėse

* Tikrinami ir įvertinami visi kontroliniai darbai.
* Pratybų sąsiuviniuose tikrinamos mokytojos pasirinktos užduotys.
* Sąsiuviniuose tikrinamas vienas savarankiškas darbas per savaitę.
* Tikrinami kūrybiniai darbai, vertinama minčių raiška, rašybos ir skyrybos klaidos.
* Namų darbai tikrinami klasės mokytojos pasirinktais būdais. Pirmoje klasėje nuolat privaloma taisyti mokinio rašto darbus.

**Pasiekimų ir vertinimo skalė:**

|  |  |  |
| --- | --- | --- |
| **Pasiekimų lygis** | **Trumpas apibūdinimas** | **Komentarai** |
| Aukštesnysis | Puikiai; labai gerai. | Puiku! Esi pavyzdys kitiems. Darbai atlikti idealiai. Didelė pažanga moksluose. Šaunuolis! Darbas vertas pagyrimo. Noriai ir stropiai atlieki užduotis. |
| Pagrindinis  | Gerai; pakankamai gerai; vidutiniškai. | Gerai! Įgijai daug įgūdžių, žinai kaip ką daryti, bet ne visada viską prisimeni.Dirbi gerai, bet ne visada stropiai. Daugiau pastangų. |
| Patenkinamas | Patenkinamai; pakankamai patenkinamai; | Dirbk, pasikartok, pasistenk! Dirbi patenkinamai, bet ne visada stengiesi. Žinau, kad sugebi geriau/daugiau!Darbas silpnas. Šiandien ne viskas Tau pavyko. Būk atidesnis pamokose, daug dirbk namuose ir viskas Tau pavyks! |
| Nepatenkinamas  | Nepatenkinamai, blogai, labai blogai. | Oi, situacija neraminanti. Turi daug dirbti, kad pasiektum geresnių rezultatų. Tau reikalinga pagalba. |

**Mokinių sąsiuvinių tvarkos reikalavimai:**

**LIETUVIŲ KALBA:**

Liepkalnio pagrindinės mokyklos Liepkalnio pagrindinės mokyklos

3c klasės mokinės (mokinio) 3c klasės mokinės (mokinio)

Vardenės Pavardenės Vardenės Pavardenės

lietuvių kalbos darbai lietuvių kalbos rašomieji darbai

**LENKŲ KALBA:**

**1 klasė** Zeszyt

do pisania

uczennicy (ucznia) klasy 1c

Szk. Podst. na Lipówce

Ewy Aleksandrowicz

**2-4 kasė** Zeszyt Zeszyt do prac pisemnych

do języka polskiego z języka polskiego

uczennicy (ucznia) klasy 3c uczennicy (ucznia) klasy 3c

Szk. Podst. na Lipówce Szk. Podst. na Lipówce

Ewy Aleksandrowicz Ewy Aleksandrowicz

**RUSŲ KALBA:**

**1 kl.** Тетрадь

по письму

ученика/цы 1а класса

осн. Школы Лепкальнё

Ф. И.

 **2-4 kl.** Тетрадь Тетрадь

 для работ для контрольных работ

по русскому языку по русскому языку

ученика/цы 3а класса ученика/цы 3а класса

осн. Школы Лепкальнё осн. Школы Лепкальнё

Ф. И. Ф. И.

**ANGLŲ KALBA**

**2-4 kl.** Name Sarname

 2c form

 Line primary school

 for writing works

**MATEMATIKA**

**1-4 kl.** Zeszyt Zeszyt dopravkontrolnych

 do matematyki z matematyki

uczennicy (ucznia) klasy 3c uczennicy (ucznia) klasy 3c

Szk. Podst. na Lipówce Szk. Podst. na Lipówce

Ewy Aleksandrowicz Ewy Aleksandrowicz

Тетрадь Тетрадь

для работ для контрольных работ

по математике по математике

ученика/цы 3а класса ученика/цы 3а класса

осн. Школы Лепкальнё осн. Школы Лепкальнё

Ф. И. Ф. И.

**41. VERTINIMAS DORINIO UGDYMO (TIKYBOS) PAMOKOSE**

Dorinio ugdymo pasiekimai vertinami ne pažymiais, o „įskaityta“ arba „neįskaityta“, bei kaupiamuoju įvertinimu. Svarbi dorinio ugdymo proceso dalis yra ir neformalus vertinimas, kai mokytojas stebi mokinių darbą klasėje, jų savijautą, nuostatas, elgesį, tarpusavio santykius.

**Vertinama:**

* Temos suvokimas – teorinė apklausa žodžiu, naudojamas kaupiamasis vertinimo būdas.
* Įvairios video medžiagos, susijusios su nagrinėjama tema, vertinimas ir išvadų formulavimas.
* Savarankiški darbai klasėje – užduotys, atliekamos naudojantis įvairiais šaltiniais: patirtinėmis žiniomis, vaizdine ar tekstine medžiaga; kūrybiniai darbai (rašinių rašymas, schemų braižymas, piešimas ir pan.).
* Grupiniai darbai klasėje: diskusijos, disputai; mokymasis bendradarbiaujant ir kt.

Vertinimo būdas priklauso nuo užduoties trukmės ir užduoties pobūdžio.

**Atsiskaitomieji darbai**

Kiekviena užduotis vertinama kaupiamąja įskaita, įskaitą galima gauti kiekvienoje pamokoje. Jei darbas ypatingai geras ar atsakymas itin išsamus, tuomet vertinama dviem įskaitomis. Kūrybiniai, tiriamieji, projektiniai darbai, medžiagos, atitinkančios dorinio ugdymo bendrąsias programas paieška ir pateikimas, vertinami įskaitomis. Vertinant atsižvelgiama į temos aktualumą, teorinį pagrindimą, atlikimo kokybę, išradingumą, savarankiškumą, pristatymą, informacijos pateikimą ir informacinių technologijų panaudojimą (pagal numatytus kriterijus).

**Kaupiamasis vertinimas**

Dorinio ugdymo pamokose taikomas kaupiamasis vertinimas, sumuojant mokinių mokymosi veiklos rezultatus balais už užduoties atlikimą, už atsakymo papildymą, už argumentuotą dalyvavimą diskusijose, kūrybiškumą, originalumą, projektinę veiklą, įskaitinį darbą, referatą.

Surinkus 30 balų elektroniniame dienyne rašoma „įskaityta“. Jei būtinas įskaitai balų skaičius nesurenkamas skiriamas įskaitinis darbas.

**Diagnostinis vertinimas**

Pamokos įskaitas mokiniai gauna:

* už namų darbų atlikimą (jei užduodami; 1 pamokos įskaita per pamoką);
* už darbą grupėse, jei įtraukiami visi grupės nariai arba grupė geriausiai atlieka užduotis;
* už papildomus darbus;
* už aktyvų, kryptingą dalyvavimą pamokoje;
* už tvarkingus pamokos užrašus.

**Apibendrinamasis vertinimas**

Pusmečio įskaitą mokinys gauna, jei per mokymosi laikotarpį surenka mažiausiai 5 įskaitas per pusmetį.

Jei mokinys sirgo, ar esant kitoms svarbioms priežastims nepavyko surinkti 50 proc. įskaitų, tuomet, likus mažiausiai mėnesiui iki pusmečio pabaigos, suderinus mokinio ir mokytojo pageidavimus, mokinys gali atlikti tiriamąjį darbą; parengti pateiktis mokytojo ar mokinio pasiūlyta tema, pristatyti ir su klase aptarti trumpą vaizdo siužetą, vesti diskusiją, surengti darbą grupėje ar vesti socialinį žaidimą, taip pat parašyti išsamų rašinį ar atlikti aukščiau nepaminėtą, kūrybinę užduotį.

**42. VERTINIMAS DORINIO UGDYMO ( ETIKOS) PAMOKOSE**

**Formuojamasis vertinimas:**

Etikos dalyko ugdymo pasiekimai mokytojo vertinami žodžiu ir raštu:

* Žodžiu vertinamas aktyvus dalyvavimas pamokoje; originalių idėjų, klausimų iškėlimas; kruopštus klasės ar namų darbų užduoties atlikimas.
* Tinkamai atlikus atsiskaitomąsias užduotis raštu, vertinama žodžiais: ,,puiku“, ,,gerai“, ,,neblogai“.
* Pagyrimai, pastebėjimai apie medžiagos įsisavinimą ar nusiskundimai įrašomi į elektorinį dienyną.
* Geriausi darbai, kaip pavyzdiniai, demonstruojami stenduose vieną savaitę ir kaupiami aplankuose.
* Raštu teigiamai vertinamas dalyvavimas ilgalaikiuose ir trumpalaikiuose projektiniuose darbuose.

**Diagnostinis vertinimas:**

Raštu vertinama „įskaityta" arba „neįskaityta".

* Kiekvieno pusmečio pabaigoje **„Įskaityta"** vertinama, kai mokinys yra atlikęs vieną atsiskaitomąją užduotį (rašto darbas duota tema), suvokia ir geba paaiškinti aptartą medžiagą, aktyviai dalyvavo ir lankė pamokas, reguliariai ir kokybiškai atliko namų darbų užduotis, geba papildomiems darbams surinkti medžiagą ir ją tinkamai pristatyti klasės draugams.
* “**Neįskaityta“** vertinama, kai mokinys neturi užrašų, neatliko atsiskaitomosios užduoties, nesuvokia ir nesugeba paaiškinti aptartos medžiagos, be svarbios priežasties nelankė arba praleido pusę pamokų, nerodė pakankamo susidomėjimo ir suinteresuotumo per pamoką, atmestinai ar nuolatos neatliko namų darbams skirtų užduočių, papildomus darbus atliko atmestinai, nesugebėjo atrinkti medžiagos ir jos pateikti klasės draugams. Vertinimas pateikiamas dienyne.

**Kaupiamasis pažymys**

Kaupiamasis pažymys – pliusų ir minusų kaupimas vieną arba keletą pamokų. Pliusą mokinys gauna už taisyklingą ir stropų užduoties atlikimą, už aktyvų dalyvavimą pamokoje, stropumą ir pan. Minusą mokinys gauna už namų darbų neatlikimą, neatsinešus į pamoką mokymosi priemonių, neatsakius į mokytojo užduotą klausimą, susijusį su namų darbu arba naujai paaiškinta tema, už nedrausmingumą ir netinkamą elgesį per pamoką.

Už 3 pliusus mokiniui rašoma - įskaityta, surinkus 3 minusus - neįskaityta.

**Neformalusis vertinimas**

Neformalusis vertinimas nėra fiksuojamas. Tai yra įvairūs paskatinimai, pagyrimai arba papeikimai, konstruktyvios pastabos.

**43. VERTINIMAS LENKŲ KALBOS (GIMTOSIOS KALBOS) PAMOKOSE**

**Formuojamasis-kaupiamasis vertinimas:**

* Tekstai atmintinai vertinami taikant dešimtbalę sistemą. Vertinimo kriterijai: visas tekstas išmoktas be priekaištų, aiški artikuliacija, intonacija.
* Už projektinį darbą mokiniai vertinami taikant dešimtbalę sistemą. Projekto vertinimo kriterijai aptariami su mokiniais prieš pradedant darbą.
* Mokiniai skatinami 10 balų už aktyvų dalyvavimą mokyklos, miesto, respublikos konkursuose, olimpiadose, renginiuose. Už laimėtą prizinę vietą-dar vienu dešimtuku.
* Pliusai ir minusai renkami visą mėnesį už namų darbų atlikimą, aktyvų dalyvavimą pamokoje, kūrybingumą: už 10 pliusų gaunamas dešimtukas. Surinkus 3 minusus rašomas neigiamas pažymys.
* Moksleiviai, kurie nepraleido nė vienos pamokos, visada buvo pasiruošę ir aktyviai dalyvavo pamokoje, buvo drausmingi, pusmečio pabaigoje premijuojami „10“, įrašant į dienyną.

 **Diagnostinis vertinimas:**

* Kontroliniai darbai, rašinėliai, testai 5-10 klasės mokiniams turėtų būti skiriami ne dažniau kaip du kartus per mėnesį. Mokiniams pranešama ne vėliau kaip prieš savaitę.
* Rašinėlių vertinimo kriterijai: teksto struktūra, stilius, kalbos normų laikymasis, rašybos ir skyrybos taisyklių taikymas.
* Rašinėlių apimtis:

5-6 kl.- ne mažiau kaip 100 žodžių;

7-8 kl. -150-200 žodžių;

9-10 kl. -250-300 žodžių.

* Mokiniai, nerašę kontrolinio darbo, testų, atsiskaito sutartu, patogiu mokytojui ir mokiniui laiku, ne vėliau kaip per dvi savaites. Jei mokinys neatsiskaito, įrašomas „2“.
* Tekstinių diktantų apimtis:

5-6 kl. – 90 - 120 žodžių;

7-8 kl. - 120-150 žodžių;

9-10 kl. – 150-190 žodžių;

Diktantai vertinami:

|  |  |
| --- | --- |
| Klaidų skaičius | Pažymys |
| 0-1 | 10 |
| 2-3 | 9 |
| 4-5 | 8 |
| 6-7 | 7 |
| 8-9 | 6 |
| 10-11 | 5 |
| 12-13 | 4 |
| 14-15 | 3 |
| 16-17 | 2 |
| 18 ir daugiau | 1 |

* Savarankiški darbai parenkami mokytojo nuožiūra ir vertinami taikant dešimtbalę sistemą.
* Testai vertinami pagal pateiktą procentų skalę:

|  |  |
| --- | --- |
| Pažymys | Darbo turinys |
| 10 | 100-95% |
| 9 | 94-85% |
| 8 | 84-75% |
| 7 | 74-65% |
| 6 | 64-55% |
| 5 | 54-45% |
| 4 | 44-35% |
| 3 | 34-25% |
| 2  | 24-15% |
| 1 | Visai nieko neatliko |

**Apibendrinamasis vertinimas:**

* Adaptacinio periodo ( rugsėjo mėn.) metu 5 klasių mokiniams pažymiai nerašomi.
* Pusmečių įvertinimai vedami iš gautų pažymių aritmetinio vidurkio ( pažymį apvalinant mokinio naudai).

**44. VERTINIMAS RUSŲ KALBOS (GIMTOSIOS KALBOS) PAMOKOSE**

Taikomas diagnostinis, formuojamasis, kaupiamasis, apibendrinamasis vertinimai.

**Formuojamasis-kaupiamasis vertinimas:**

* Tekstai atmintinai vertinami taikant dešimtbalę sistemą. Vertinimo kriterijai: visas tekstas išmoktas be priekaištų, aiški artikuliacija, intonacija.
* Už projektinį darbą mokiniai vertinami taikant dešimtbalę sistemą. Projekto vertinimo kriterijai aptariami su mokiniais prieš pradedant darbą.
* Mokiniai skatinami 10 balų už aktyvų dalyvavimą mokyklos, miesto, respublikos konkursuose, olimpiadose, renginiuose. Už laimėtą prizinę vietą-dar vienu dešimtuku.
* Pliusai ir minusai renkami visą mėnesį už namų darbų atlikimą, aktyvų dalyvavimą pamokoje, kūrybingumą: už 10 pliusų gaunamas dešimtukas. Surinkus 3 minusus rašomas neigiamas pažymys.
* Moksleiviai, kurie nepraleido nė vienos pamokos, visada buvo pasiruošę ir aktyviai dalyvavo pamokoje, buvo drausmingi, pusmečio pabaigoje premijuojami "10", įrašant į dienyną.

**Diagnostinis vertinimas:**

* Kontroliniai darbai, rašinėliai, testai 5-10 klasės mokiniams turėtų būti skiriami ne dažniau kaip du kartus per mėnesį. Mokiniams pranešama ne vėliau kaip prieš savaitę.
* Rašinėlių vertinimo kriterijai: teksto struktūra, stilius, kalbos normų laikymasis, rašybos ir skyrybos taisyklių taikymas.
* Rašinėlių apimtis:

5-6 kl. - 100 - 200 žodžių;

7-8 kl. - 200 - 350 žodžių;

9-10 kl. - 350 - 450 žodžių.

* Mokiniai, nerašę kontrolinio darbo, testų, atsiskaito sutartu, patogiu mokytojui ir mokiniui laiku, ne vėliau kaip per dvi savaites. Jei mokinys neatsiskaito, įrašomas "2".
* Tekstinių diktantų apimtys:

5-6 kl. - 90 - 110 žodžių;

7-8 kl. - 110 - 150 žodžių;

9-10 kl. - 150 - 190 žodžių.

* Diktantai vertinami:

|  |  |
| --- | --- |
| Klaidų skaičius | Pažymys |
| 0-1 | 10 |
| 2-3 | 9 |
| 4-5 | 8 |
| 6-7 | 7 |
| 8-9 | 6 |
| 10-11 | 5 |
| 12-13 | 4 |
| 14-15 | 3 |
| 16-17 | 2 |
| 18 ir daugiau | 1 |

* Savarankiški darbai parenkami mokytojo nuožiūra ir vertinami taikant dešimtbalę sistemą.
* Testai vertinami pagal procentų skalę:

|  |  |
| --- | --- |
| Pažymys | Darbo turinys |
| 10 | 100-95 % |
| 9 | 94-85 % |
| 8 | 84-75 % |
| 7 | 74-65 % |
| 6 | 64-55 % |
| 5 | 54-45 % |
| 4 | 44-35 % |
| 3 | 34-25 % |
| 2 | 24-15 % |
| 1 | >15 % |

**Apibendrinamasis vertinimas:**

* Už pusmečius ir visus metus rašomas galutinis pažymys. Jis atspindi visą mokinio pasiruošimą iš rusų kalbos: teorinis medžiagos įsisavinimas, gebėjimų valdymas, kalbinės raiškos išsivystymas, raštingumo lygis.
* Adaptacinio periodo (rugsėjo mėn.) metu 5 klasių mokiniams pažymiai nerašomi.
* Pusmečių įvertinimai vedami iš gautų pažymių aritmetinio vidurkio (pažymį apvalinant mokinio naudai).

**45. VERTINIMAS LIETUVIŲ KALBOS (VALSTYBINĖS KALBOS) PAMOKOSE**

**Formuojamasis – kaupiamasis vertinimas:**

* Mokiniai už užklasinį skaitymą turi būti vertinami ne mažiau kaip 1 kartą per trimestrą.
* Kaupiamieji balai renkami už namų darbus, taisykles, kūrybiškumą, aktyvų dalyvavimą bei pastangas pamokose.
* Būtinas skatinimas: 5-10 klasių mokiniai skatinami dešimtuku:

1. už dalyvavimą mokyklose, apskrities, respublikos konkursuose, olimpiadose, renginiuose;

2. už laimėtą prizinę vietą – dar vienu dešimtuku.

* Tekstai atmintinai vertinami taikant dešimtbalę sistemą. Vertinimo kriterijai: tekstas išmoktas visas be priekaištų; tarimas; aiški artikuliacija; intonacija.
* Savarankiški darbai parenkami mokytojo nuožiūra ir vertinami taikant dešimtbalę sistemą.

**Diagnostinis vertinimas:**

* Kontroliniai darbai (rašinėliai, testai) 5-10 klasėms turėtų būti skiriami mokytojo nuožiūra pagal mokymo planą.
* Mokiniai kontrolinius darbus rašo šios apimties:

Žinomų žodžių diktanto apimtis:

5-6 kl. – iki 20 žodžių

7-8 kl. – iki 30 žodžių

9-10 kl. – iki 40 žodžių.

Vertinami dešimbale sistema: 1 klaida – 10, 2 klaidos – 9; 3-4 klaidos – 8, 5-6 klaidos – 7, 7-8 klaidos – 6, 9-10 klaidų – 5, 11-12 klaidų – 4, 13-14 klaidų – 3, 15-16 klaidų – 2.

Rašinėlių apimtis:

5-6 kl. – ne mažiau kaip 50 žodžių;

7-8 kl. – ne mažiau kaip 120 žodžių;

9-10 kl. – ne mažiau kaip 180 žodžių.

Rašinėlių ar rašinių vertinimo kriterijai: temos ir raiškos reikalavimai (teksto struktūra, stiliaus, kalbos normų laikymasis, rašybos ir skyrybos taisyklių taikymas).

Rišlaus diktanto žodžių apimtis:

5-6 kl. – iki 50 žodžių

7-8 kl. – iki 80-100 žodžių;

9-10 kl. – iki 130-150 žodžių.

Testai vertinami pagal mokytojo numatytą vertinimo sistemą su kuria mokiniai supažindinami iš anksto.

Rašiniai vertinami pagal turinio, kalbos taisyklingumo ir teksto raiškos kriterijus.

**Apibendrinamasis vertinimas:** pusmečių įvertinimai vedami iš gautų pažymių aritmetinio vidurkio (pažymį apvalinant mokinio naudai).

**46.** **VERTINIMAS ANGLŲ KALBOS (UŽSIENIO KALBOS) PAMOKOSE**

Taikomas **formalusis, neformalusis, formuojamasis, kaupiamasis, diagnostinis vertinimas.** Visos vertinimo formos yra glaudžiai susijusios su kompetencijų (lingvistinė, sociokultūrinė ir tarpkultūrinė, pragmatinė, strateginė, mokėjimo mokytis, egzistencinė) ugdymu. Vertinimo būdai atitinka vertinimo tikslus.

**Formuojamasis-kaupiamasis vertinimas** išreiškiamas pažymiu.

 Įskaitiniai bei atsiskaitomieji darbai vertinami dešimtbale sistema. Užduotys paruošiamos remiantis mokytojo sudaryta programa. Prieš temos ar skyriaus nagrinėjimą supažindinama su vertinimo kriterijais. Vertinimo kriterijai primenami prieš atsiskaitomąjį darbą.

* 2-4 klasėse, vadovaujantis Bendrųjų programų nuostatomis, mokiniams vertinti nenaudojami jokie simboliai ir pažymiai. Tokiu būdu ugdoma, o ne slopinama, skatinama, o ne baudžiama, įvertinama pažanga ir mokymosi spragos.
* 5-10 klasėse mokinys privalo atsiskaityti už visus įskaitinius darbus sutartu laiku. Jei dėl pateisinamos priežasties mokinys atsiskaitymo dieną nebuvo klasėje, jis tariasi su mokytoju dėl individualaus atsiskaitymo laiko bei datos. Įskaitiniai darbai vertinami dešimtbale vertinimo sistema.
* Mokiniai yra skatinami 10-tuku už dalyvavimą olimpiadose, konkursuose, miesto projektuose ir pan. Papildomu dešimtuku mokinys įvertinamas už prizinę vietą.
* Vertinant mokinio projektinį darbą, atsižvelgiama į šiuos kriterijus:

|  |  |  |
| --- | --- | --- |
|  | **Vertinimo kriterijai** | **Skiriami balai (1-5)** |
| Projekto kūrybiškumas, originalumas | Sukurto projekto originalumas. |  |
| Sukurto projekto kokybiškumas. |  |
| Sukauptos informacijos tikslingumas. |  |
| Temos atitikimas. |  |
| Rašyba, stilius, struktūra | Minties rišlumas. |  |
| Loginis išdėstymas (nuoseklumas). |  |
| Žodyno tinkamumas ir turtingumas. |  |
| Gramatinis taisyklingumas |  |

* Kalbėjimo/pasisakymo (monologo) vertinimas:

|  |  |  |  |  |  |  |
| --- | --- | --- | --- | --- | --- | --- |
| **Klasė** | **Turinys****(taškai)** | **Struktūra****(taškai)** | **Gramatikos vartojimas****(taškai)** | **Žodyno turtingumas****(taškai)** | **Tarimas (taškai)** | **Apimtis****(min.)** |
| 9 | 4 | 3 | 3 | 4 | 2 | 2-3 |
| 10 | 4 | 3 | 3 | 4 | 2 | 2-3 |

 **9-10 kl.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Taškai** | 16-15 | 14-13 | 12-11 | 10-9 | 8-7 | 6-5 | 4 | 3 | 2 |
| **Pažymys** | 10 | 9 | 8 | 7 | 6 | 5 | 4 | 3 | 2 |

* Kalbėjimo poroje (dialogo) vertinimas:

|  |  |  |  |  |  |
| --- | --- | --- | --- | --- | --- |
| **Klasė** | **Komunikacinio tikslo pasiekimas ir pokalbio organizavimas (taškai)** | **Gramatikos****vartojimas****(taškai)** | **Žodyno turtingumas****(taškai)** | **Tarimas****(taškai)** | **Apimtis****(min.)** |
| 9 | 4 | 3 | 3 | 2 | 2-3 |
| 10 | 4 | 3 | 3 | 2 | 3-4 |

**9-10 kl.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Taškai** | 12-11 | 10-9 | 8 | 7 | 6 | 5 | 4 | 3 | 2 |
| **Pažymys** | 10 | 9 | 8 | 7 | 6 | 5 | 4 | 3 | 2 |

* Mokinio veikla raštu ar žodžiu komentuojama: akcentuojami pasiekti puikūs/geri rezultatai ir, esant būtinybei, nurodomas trūkumas ir jo likvidavimo galimybės.
* Pagyrimai, pastebėjimai apie medžiagos įsisavinimą įrašomi į elektroninį dienyną (ypatingai pradinėse klasėse).
* 5-9 klasėse taikoma kaupiamųjų kreditų (pliusų ir minusų) sistema. Pliusai ar minusai skiriami už motyvuotus atsakymus į klausimus, darbą pamokoje, namų darbų atlikimą, aktyvų dalyvavimą pamokoje. Keturi surinkti „+” konvertuojami į pažymį „10“. Trys „-“ konvertuojami į pažymį „2“.
* Vertindamas specialiųjų poreikių mokinių ugdymo rezultatus, mokytojas atsižvelgia į individualius skirtumus (psichologinius, suvokimo, atminties, dėmesio, temperamento...), todėl toks mokinys vertinamas individualiai.
* Mokinių įsivertinimas atliekamas žodžiu ir raštu: pamokos metu atlikus individualias užduotis ar dirbant grupelėse, kai vertina tos pačios arba gretimos grupelės nariai.

**Diagnostinis vertinimas:**

* Kontrolinis darbas – tai darbas raštu (atskirais atvejais – žodžiu) iš temos, keleto ar keliolikos pamokų, ar pabaigus skyrių, kai vertinami visi mokiniai, parašant pažymį į klasės dienyną. Darbui atlikti skiriama visa pamoka. Darbai vertinami taškais, o po to pagal skalę keičiami pažymiu. Mokinys, be pateisinamos priežasties nedalyvavęs kontrolinio darbo pamokoje, privalo atsiskaityti mokytojui patogiu laiku. Nusirašinėjantis mokinys vertinamas mokytojo nuožiūra.

|  |  |
| --- | --- |
| **Teisingų atsakymų apimtis (%)** | **Balai** |
| 90-100 | 10 |
| 80-89 | 9 |
| 70-79 | 8 |
| 60-69 | 7 |
| 50-59 | 6 |
| 40-49 | 5 |
| 30-39 | 4 |
| 20-29 | 3 |
| 10-19 | 2 |
| 0-9 | 1 |

* Rašinys

|  |  |  |  |  |  |
| --- | --- | --- | --- | --- | --- |
| Klasė | Turinys (taškai) | Struktūra(taškai) | Gramatikos ir žodyno turtingumas ir tinkamumas(taškai) | Gramatikos ir žodynotaisyklingumas(taškai) | Apimtis(žodžiai) |
| 9 | 4 | 3 | 3 | 3 | 120-170 |
| 10 | 4 | 3 | 4 | 4 | 120-170 |

|  |
| --- |
| **9 klasė** |
| **Taškai** | 13-12 | 11-10 | 9 | 8 | 7-6 | 5 | 4 | 3 | 2 |
| **Pažymys** | 10 | 9 | 8 | 7 | 6 | 5 | 4 | 3 | 2 |
| **10 klasė** |
| **Taškai** | 15-14 | 14-13 | 12 | 11-10 | 9-8 | 7-6 | 5-4 | 3 | 2 |
| **Pažymys** | 10 | 9 | 8 | 7 | 6 | 5 | 4 | 3 | 2 |

**Apibendrinamasis vertinimas:** pusmečių įvertinimai vedami iš gautų pažymių aritmetinio vidurkio (pažymį apvalinant mokinio naudai).

**47. VERTINIMAS MATEMATIKOS PAMOKOSE**

Vertinant matematikos atsiskaitymo darbus, vadovaujamasi pagrindinėmis taisyklėmis:

* Taškas skiriamas už kiekvieną teisingai atliktą žingsnį.
* Jei mokinys, spręsdamas sudėtinį uždavinį, tarpiniuose veiksmuose padarė klaidą, bet tolesnis sprendimas yra teisingas, jam atimamas vienas taškas.

 **Atsiskaitomieji darbai :**

**Kontrolinis darbas**

* Kontrolinis darbas skiriamas baigiant temą arba skyrių.
* Kontrolinių darbų derinimas ir mokinių informavimas bei atsiskaitymas už praleistus kontrolinius darbus vykdomas pagal mokyklos vertinimo tvarkos aprašą.
* 10 kl. mokiniai praleidę kontrolinį dėl pateisinamos priežasties privalo atsikaityti per savaitę nuo atvykimo į mokyklą dienos (po ligos, ar kt.).

**Savarankiškas darbas**

* Savarankiškas darbas gali trukti 15-25 minučių, o 9, 10 kl. 25-45 min.
* Mokiniai gali naudotis mokytojo nurodytomis mokymo priemonėmis, vadovėliais bei kita informacine medžiaga.
* Savarankiško darbo tikslas - sužinoti, kaip mokinys geba pritaikyti įgytas žinias individualiai atlikdamas praktines užduotis.
* Savarankiško darbo įvertinimas įrašomas į e-dienyną, apie jo rašymą iš anksto informuoti nebūtina.

**Apklausa raštu ir žodžiu**

* Jos tikslas - greitas klasės mokinių 2-3 pamokų žinių patikrinimas.
* Apklausos metu reikia užrašyti teoriją, taisykles.
* Užduotys konkrečios, trumpos, aiškios.
* Apklausos formos gali būti įvairios formos.
* Trukmė 10-15 min.
* Apie apklausą raštu iš anksto informuoti nebūtina.

**Namų darbai**

* Namų darbų vertinimas fiksuojamas kaupiamajame vertinime.
* Tikrinami (pasitikrinami) iš anksto neįspėjus.

**Vertinimo lentelė**

|  |  |  |
| --- | --- | --- |
| Lygmuo | Pažymys | Teisingai atlikto darbo |
| Žemas | 1 (vienas) | Nieko nedirbo |
| 2 (du) | 0-10 % |
| 3 (trys) | 11-25 % |
| Patenkinamas | 4 (keturi) | 26-35 % |
| 5 (penki) | 36-45 % |
| 6 (šeši) | 46-60 % |
| Pagrindinis | 7 (septyni) | 61-75 % |
| 8 (aštuoni) | 76-85 % |
| Aukštesnysis | 9 (devyni) | 86-98 % |
| 10(dešimt) | 99-100 % |

P.S. Už matematinių simbolių ir sąvokų teisingą vartojimą, išspręstų uždavinių nuoseklų ir tvarkingą pateikimą gali būti kontrolinio darbo metu pridedama iki 2 taškų.

 **Kaupiamasis vertinimas**

Kaupiamąjį vertinimą matematikos pamokose sudaro :

* Sistemingai ir tvarkingai atliekami namų darbai.
* Lankomumas ( nepraleista nė viena pamoka).
* Aktyvus dalyvavimas pamokoje.
* Visada turimos reikiamos priemonės: įrankiai, sąsiuviniai, pratybos, vadovėliai.
* Tvarkingai vedami užrašai.
* Pagalba klasės draugams.
* Pareigingumas, stropumas pamokose, teigiamas požiūris į mokymąsi.
* Atsakinėjimas žodžiu, apklausa raštu.
* Dalyvavimas matematikų olimpiadoje ir pasiekti geri rezultatai (mokytojo nuožiūra).
* Už taisykles, teisingai išspręstus uždavinius, papildomų uždavinių sprendimą, kūrybines užduotis, namų darbų sudėtingesnių uždavinių išsprendimą lentoje.

Mokinių pastangos vertinamos kaupiamuoju vertinimu mokymosi motyvacijai skatinti: taikoma „pliusų“ ir „minusų“ sistema (mokytojo ir mokinių susitarimu). „Pliusai“ rašomi už taisykles, teisingai išspręstus uždavinius, aktyvų dalyvavimą pamokoje, papildomų uždavinių sprendimą, kūrybines užduotis, namų darbų sudėtingesnių uždavinių išsprendimą lentoje, pagalbą draugui ir kita. „Minusai“ rašomi už namų darbų visų užduočių neatlikimą, taisyklės nežinojimą, nepasiruošimą pamokai, nedarbą pamokoje ir t.t. Už tam tikrą „pliusų“ skaičių pakeliama vienu tašku kontrolinio ar savarankiško darbo surinktu taškų suma, o už tam tikrą „minusų“ skaičių sumažinama vienu tašku kontrolinio arba savarankiško darbo surinktu taškų suma.

* 3 pliusai pakelia vienu tašku savarankiško arba kontrolinio darbo surinktų taškų sumą.
* 3 minusai mažina vienu tašku savarankiško arba kontrolinio darbo surinktų taškų sumą.

**Apibendrinamasis vertinimas:** Pusmečių įvertinimai vedami iš gautų pažymių aritmetinio vidurkio (pažymį apvalinant mokinio naudai).

**48. VERTINIMAS INFORMACINIŲ TECHNOLOGIJŲ PAMOKOSE**

**Formuojamasis – kaupiamasis vertinimas:**

Mokinys vertinamas pažymiu už:

* Atsakinėjimą žodžiu, apklausą virtualioje aplinkoje, apklausą raštu.
* Savarankišką darbą pratybų metu virtualioje aplinkoje.
* Projektinį darbą.
* Už dalyvavimą olimpiadose, konkursuose mokiniai skatinami pažymiu.

 **Diagnostinis vertinimas:**

* Už testus popieriniame bei elektroniniame variante.
* Rašomas pažymys už kontrolinį darbą iš išmokto skyriaus ar kurso dalies.

**Kaupiamasis vertinimas:**

**5 - 10** klasių mokiniai mokslo metų pradžioje supažindinami su pagrindiniais kaupiamojo vertinimo kriterijais, tai:

* individualių mokomųjų kompiuterinių užduočių išbaigtumas,
* mokinio aktyvumas pamokose,
* savalaikis atsiskaitymas.

Mokinio sukaupti balai fiksuojami mokytojos užrašuose. Kaupiamasis balas įrašomas į dienyną kiekvieną mėnesį (arba pravedus 4 praktikos prie kompiuterio pamokas). Balą sudaro taškų suma 2+8, t.y., pirmieji 2 taškai už bendradarbiavimą su mokytoju, prie kurių vėliau pridedami kiekvieną praktikos pamoką mokinio surinkti 0-2 taškai, išreiškiantys mokymosi motyvaciją: 0- neatlikta užduotis, 1 – užduotis atlikta nepilnai, 2 – užduotis atlikta teisingai ir laiku.

**Apibendrinamasis vertinimas:**

* Pusmečių įvertinimai vedami iš gautų pažymių aritmetinio vidurkio (pažymį apvalinant mokinio naudai).

**49. VERTINIMAS FIZIKOS, CHEMOJOS, BIOLOGIJOS PAMOKOSE**

**Vertinimo tikslai:**

* Fiksuoti mokymosi rezultatus.
* Informuoti mokinius, tėvus, mokytojus apie tai, ką mokinys išmoko ir ko neišmoko.
* Vertinami žinios, gebėjimai, mokinio daroma pažanga ir pastangos.

**Vertinimo būdai:**

* Formalus
* Neformalus

**Vertinimo tipai:**

* Diagnostinis
* Formuojamasis
* Apibendrinamasis

**Fizikoje, chemijoje, biologijoje vertinami:**

* Kontroliniai darbai
* Savarankiški darbai
* Apklausa raštu (diktantas, klausimynas, testas, kryžiažodis)
* Laboratoriniai darbai
* Projektiniai darbai
* Pristatymai

**Kontrolinis darbas**

Kontrolinį darbą sudaro testas arba uždaviniai, fizikinių reiškinių pagrindimo klausimai, teoriniai chemijos ar biologijos dalyko klausimai. Mokytojas uždavinių skaičių renka laisvai, atsižvelgiant į klasės mokinių pasiruošimą, jų įgūdžius, darbo atlikimo tempą ir t.t.

Kiekviena kontrolinio darbo dalis įvertinama 0-10 balais, įvertinimai rašomi į elektroninį dienyną. Tikrinant fizikos uždavinį atsižvelgiama į tam tikrus sprendimo etapus.

Uždavinio vertinimo kriterijai:

* 1 taškas – už teisingai suprastą ir išanalizuotą uždavinio sąlygą.
* 1 taškas - už teisingai parašytą sutrumpintą sąlygą.
* 1 taškas – už teisingą matavimo vienetų vertimą į SI sistemą.
* 2 taškai – už teisingai padarytą brėžinį.
* 2 taškai – už teisingai pasirinktas reikalingas formules.
* 2 taškai – už teisingai išvestą galutinę formulę.
* 1 taškas – už teisingai gautą atsakymą ir matavimo vienetus.

Tikrinant chemijos uždavinį atsižvelgiama į šiuos etapus:

* Teisingai parašyta sutrumpinta uždavinio sąlyga.
* Teisingai parašyta reakcijos lygtis (jei to reikalauja uždavinio sąlyga).
* Teisingai parinktas sprendimo būdas.
* Teisingai atlikti matematiniai skaičiavimai.
* Teisingai nurodyti matavimo vienetai.
* Įvertintas rezultatas, parašytas atsakymas.

Kontrolinio darbo įvertinimai rašomi į elektroninį dienyną.

**Savarankiškas darbas**

Savarankišką darbą sudaro tik testas, sudarytas iš 10-20 klausimų ar tik 1-2 uždavinių. Kiekvienas testo klausimo teisingas atsakymas vertinamas atitinkamai 1 ar 0,5 tašku. Kiekvienas uždavinys įvertinamas tam tikra taškų suma, kuri nurodoma prie užduoties sąlygos. Tiek už testą, tiek už kompleksinį uždavinį mokinys daugiausia gali gauti 10 taškų. Jei mokinys surinko pvz. 9,5 taško, tai taškai yra apvalinami mokinio naudai – 10 taškų.

 Savarankiško darbo įvertinimas įrašomas į elektroninį dienyną arba į kaupiamojo vertinimo lentelę.

**Apklausa raštu**

Apklausa raštu – tai greitas mokinių žinių patikrinimas (10-20 minučių).

Užduotys konkrečios, trumpos, aiškios. Daugiausia gali būti 10 užduočių.

Apklausos raštu formos: klausimynas, testas, diktantas, kryžiažodis.

Už vieną teisingai atsakytą klausimą, atliktą užduotį, pasirinktą teisingą atsakymą, teisingai įrašytą žodį, skiriamas 1 taškas. Maksimalus surinktų taškų skaičius – 10 taškų.

Apklausos raštu įvertinimas įrašomas į elektroninį dienyną arba į kaupiamojo vertinimo lentelę.

**Apklausa žodžiu**

Apie apklausą būtina pranešti prieš vieną pamoką. Apklausos rezultatų motyvuotas įvertinimas įrašomas į elektroninį dienyną tą pačią pamoką.

**Laboratorinis darbas**

Maksimalus taškų skaičius už laboratorinį darbą – 10 balų:

* 1 balas už teisingai suformuluotą tikslą.
* 1 balas už pasiruošimą darbui (pasiruošimas namuose, darbo aprašas, nubrėžtos schemos, grandinės, atsineštos darbo priemonės).
* 2 balai už savarankišką ir planingą darbo eigą.
* 2 balai už teisingai gautus duomenis.
* 2 balai už teisingai parinktas formules, chemines reakcijas, teisingai atliktus skaičiavimus.
* 1 balas už padarytas išvadas.
* 1 balas už drausmę ir saugą darbo metu.

Atliekant demonstracinius praktikos darbus vertinami tie mokiniai, kurie atliko darbą.

Balai už laboratorinį darbą surašomi į elektroninį dienyną.

**Projektiniai darbai**

Projektiniai darbai parengiami iš vienos temos, gali būti integruoti. Apie projektinį darbą mokinys informuojamas ne vėliau kaip prieš savaitę. Projektinį darbą gali atlikti vienas mokinys, grupės po 2-3 mokinius arba grupės po 5-7 mokinius.

Galutinis vertinimas susideda iš vertinimų:

* 3 balai už atsakymą į temą ir pateiktą medžiagą.
* 3 balai už darbo pristatymą.
* 2 balai už darbo estetiškumą.
* 2 balai už atsakymus į 2-3 papildomus klausimus iš temos, pateiktus mokytojo ar mokinių.

Galutinis projektinio darbo įvertinimas įrašomas į elektroninį dienyną projekto pristatymo dieną.

**Pristatymai**

Galutinis įvertinimas susideda iš vertinimų:

* 2 balai - temos pristatymas.
* 2 balai – pasakojimas, išsamus temos pateikimas.
* 2 balai – rišli kalba.
* 2 balai – darbo estetiškumas.
* 2 balai – atsakymai į mokytojo ar mokinių klausimus.

Galutinis darbo įvertinimas įrašomas į elektroninį dienyną pristatymo dieną.

**Mokinio veikla:**

* Savarankiškas darbas.
* Apklausa raštu.
* Dalyvavimas projektinėje veikloje.
* Mokomosios medžiagos parengimas.
* Namų darbų atlikimas.

Šios veiklos kaupiamasis vertinimas balais rašomas lentelėje. Šių vertinimų vidurkis kartą per mėnesį rašomas į elektroninį dienyną.

Kaupiamojo vertinimo lentelė

|  |  |  |
| --- | --- | --- |
|  | **Mokinio vardas,****pavardė** | **Mokinio veikla** |
|  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

**Apibendrinamasis vertinimas:** Pusmečių įvertinimai vedami iš gautų pažymių aritmetinio vidurkio (pažymį apvalinant mokinio naudai).

**50. VERTINIMAS GAMTOS IR ŽMOGAUS SAUGOS PAMOKOSE**

Mokinių pažangos ir pasiekimų vertinimas grindžiamas aiškiais, mokiniams suprantamais kriterijais, susietais su Išsilavinimo standartais.

Mokinių pasiekimams taikomas **formuojamasis, diagnostinis** ir **apibendrinamasis** vertinimai.

* Pažymiu vertinami kontroliniai darbai (mokinių pasiekimai baigus skyrių, programos dalį). Vertinamos kontrolinės užduotys, kai mokinys parodo išsilavinimo standartuose numatytas žinias, supratimą ir gebėjimus. Vertinimo periodiškumas suplanuojamas dalyko ilgalaikiuose planuose bei su juo supažindinami mokiniai.
* Pažymiais vertinami savarankiški, praktikos ir projektiniai – tiriamieji darbai.
* Kontrolinių darbų derinimas ir mokinių informavimas bei atsiskaitymas už praleistus kontrolinius darbus vykdomas pagal mokyklos vertinimo tvarkos aprašą.
* Pažymiai 1, 2, 3 rašomi, kai mokinio žinios ir supratimas bei gebėjimai neatitinka minimalių bendrosiose programose nustatytų reikalavimų.
* Papildomi pažymiai 10, 9, 8 įrašomi už mokinio dalyvavimą olimpiadose, konkursuose, viktorinose ir projektuose (vertinama pagal mokinio pasiekimus).
* Kaupiamasis pažymys rašomas už trumpas apklausas pamokos metu, už darbą grupėje, kūrybines užduotis. Kiekvieno skyriaus (arba dviejų) pabaigoje iš gautų kaupiamųjų pažymių rašomas vienas vertinimas į e-dienyną. Kaupiamasis pažymys tikru pažymiu neverčiamas, jeigu mokinys rašo tik vieną apklausą.
* Gamtos ir žmogaus pamokose kaupiamasis balas rašomas už užduočių atlikimą gamtos ir žmogaus pratybų sąsiuviniuose. Pažymys kaupiamas ir galutinis pažymys į e-dienyną įrašomas baigus skyrių.
* Už tris kartus neatliktus namų darbų rašomas dvejetas į e-dienyną.
* Projektai vertinami vienu arba dviem pažymiais, priklausomai nuo jų apimties ir temos. Jeigu projektas vertinamas dviem pažymiais, vienas iš jų rašomas už darbo turinį, kitas – už pristatymą. Vertinant vienu pažymiu šie kriterijai sudaro atitinkamai 60 ir 40 procentų.
* Vertinant mokinius atsižvelgiama į mokinių daromą pažangą (ypač specialiųjų ugdymosi poreikių mokinių).
* Dalyko pusmečių įvertinimai vedami iš gautų pažymių aritmetinio vidurkio (pažymį apvalinant mokinio naudai).

**Apibendrinamasis vertinimas:** Pusmečių įvertinimai vedami iš gautų pažymių aritmetinio vidurkio (pažymį apvalinant mokinio naudai).

**51. VERTINIMAS ISTORIJOS PAMOKOSE**

**Siekiant užtikrinti sėkmingą istorijos mokymąsi, mokiniams per pamokas būtina turėti:**

* vadovėlį
* istorijos darbų sąsiuvinius ( ne mažiau negu 48 lapai)
* užduočių sąsiuvinius
* aplankus ( portfolio) ( pagal susitarimą su klase)

**Diagnostinis vertinimas :**

* rašomas pažymys už kontrolinį darbą;
* už testą ir savarankišką darbą iš išmokto skyriaus ar kurso dalies ;

**Kaupiamasis vertinimas:**

* tai pažymys, kuris gaunamas už sukauptus kaupiamuosius balus (1-10 );
* balai kaupiami už greitą trumpos užduoties atlikimą, sąvokų apklausą, namų darbus, projektinį darbą, kūrybinį darbą, aktyvų dalyvavimą pamokoje, už darbą su istoriniu šaltiniu ir žemėlapiu;

**Formuojamasis vertinimas:** (pagyrimai, paskatinimai, pastabos, įspėjimai žodžiu ar raštu).

**Kontrolinis darbas.**

* Tai 30-45 min. užduočių trukmės raštu atliekamas darbas, skirtas patikrinti, kaip išmokta dalyko programos dalis, skyrius, kelios temos ir pan.
* Kontrolinių darbų derinimas ir mokinių informavimas bei atsiskaitymas už praleistus kontrolinius darbus vykdomas pagal mokyklos vertinimo tvarkos aprašą.

**Kontrolinių darbų vertinimas dešimtbalėje sistemoje:**

|  |  |
| --- | --- |
| PAŽYMYS | Teisingai atlikto darbo dalis % |
| 10 | 95 – 100 % |
| 9 | 85 – 94 % |
| 8 | 76 – 84 % |
| 7 | 65 – 75 % |
| 6 | 51 – 64 % |
| 5 | 36 – 50 % |
| 4 | 21 – 35 % |
| 3 | 11 – 20 % |
| 2 | 4 – 10 % |
| 1 | 0 – 3 % |

**Apklausa raštu.**

* Tai 15-30 min. trukmės raštu atliekamas darbas, skirtas patikrinti, kaip išmokta viena-dvi skyriaus temos.
* Apklausa raštu gali būti skiriama be išankstinio įspėjimo.
* Darbas ištaisomas iki kitos pamokos.

**Savarankiškas darbas.**

* Pirmą dieną po atostogų mokiniai savarankiško darbo nerašo.
* Savarankiško darbo metu mokiniai gali naudotis vadovėliu ar kita reikalinga informacine medžiaga.
* Apie savarankiško darbo rašymą mokiniai iš anksto neinformuojami.
* Savarankiškas darbas vertinamas pažymiu.
* Darbas ištaisomas ir su rezultatais mokiniai supažindinami kitą pamoką.
* Mokinys praleidęs savarankišką darbą, atsiskaityti neprivalo.

**Pratybų sąsiuvinio tikrinimas.**

* Pratybų sąsiuviniai tikrinami baigus skyrių arba po pamokos ( pažymys rašomas į el. dienyną) .
* Pratybų sąsiuviniai patikrinami kitai pamokai.

**Dalyvavimas konkursuose.**

Pažymys „10 “ rašomas mokiniui, dalyvavusiam olimpiadoje, konkurse, viktorinose nepriklausomai nuo užimtos vietos.

**Darbas pamokoje.**

* Pagyrimai žodžiu ar raštu: už pažangą, už teisingai atliktas užduotis, už darbo kultūrą, už pagalbą kitam mokiniui, už bendradarbiavimą;
* Pastabos žodžiu ar raštu už užduočių neatlikimą arba jų ignoravimą, už aplaidumą atliekant užduotis, už trukdymą dirbti kitiems mokiniams, už nepasirengimą pamokai (mokymo priemonių neturėjimą).

**Penktos klasės mokinių vertinimas adaptacijos laikotarpiu:**

* Rugsėjo mėnesį pažymiai nerašomi, vertinama tik pagyrimais ir pastabomis;
* Spalio mėnesį rašomi visi patenkinamieji pažymiai;
* Nuo lapkričio mėnesio rašomi visi pažymiai (dešimties balų sistema).

**Vertinimo tvarka.**

* Su vertinimo aprašu mokiniai supažindinami mokslo metų pradžioje ;
* Pusmečių įvertinimai vedami iš gautų pažymių aritmetinio vidurkio (pažymį apvalinant mokinio naudai).

**52. VERTINIMAS GEOGRAFIJOS PAMOKOSE**

Geografijos pamokose vertinamos žinios ir išmokimas pagal bendruosius gebėjimus bei kompetencijas, moksleivio daromą pažangą bei pastangas. Mokiniai vertinami pažymiu (1–10).

Pagal vertinimo tikslus, taikomi šie vertinimo tipai:

* Formuojamasis vertinimas.
* Diagnostinis vertinimas.
* Apibendrinamasis vertinimas.
* Kaupiamasis vertinimas.

**Formuojamasis vertinimas** naudojamas siekiant numatyti ugdymo(si) kryptį bei veiksnius, patvirtinti daromą pažangą, padėti taisyti klaidas, padrąsinti, paskatinti, pagirti mokinius.

Naudojami vertinimo būdai:

* Klausinėjimas, užduodant probleminius, verčiančius mokinius mąstyti, klausimus.
* Mokinių vienas kito vertinimas.
* Savęs įsivertinimas.

**Diagnostinis vertinimas:**

* Kontroliniai ir savarankiški darbai baigus skyrių, temą. kurso dalį. Kontrolinių darbų derinimas ir mokinių informavimas bei atsiskaitymas už praleistus kontrolinius darbus vykdomas pagal mokyklos vertinimo tvarkos aprašą.

Naudojami vertinimo būdai:

* Pratybų sąsiuviniuose atliktų užduočių kokybės tikrinimas (baigus skyrių, temą).
* Kiekviena užduotis vertinama skiriant tam tikrą balų skaičių.
* Mokiniams pateiktuose kontrolinių ar savarankiškų darbų užduočių lapuose, prie kiekvienos užduoties, pateikiamas įvertinimas balais dešimtbalėje sistemoje.

**Kaupiamojo vertinimas:**

Mokinys gali būti vertinamas kaupiamuoju balu už:

* Atsakinėjimą žodžiu
* Aktyvų dalyvavimą pamokoje
* Namų darbų atlikimą
* Projektinę veiklą
* Žemėlapių skaitymą
* Šaltinių nagrinėjimą
* Bendradarbiavimą su suolo draugu

Surinkus atitinkamą kiekį įvertinimų pagal mokytojo nustatytus kriterijus taškai verčiami į pažymį, kuris įrašomas į e-dienyną.

**Apibendrinamasis vertinimas**

* Baigus vadovėlį, laikant įskaitą metų pabaigoje rašomas patikrinamasis darbas, kurio įvertinimas rašomas į e-dienyną.
* Pusmečių įvertinimai vedami iš gautų pažymių aritmetinio vidurkio (pažymį apvalinant mokinio naudai).

**Į dienyną pažymys rašomas už šiuos darbus:**

* Testai – pagal surinktą balų skaičių.
* Mokinio dalyvavimas geografijos renginiuose, olimpiadose, konkursuose.
* Savarankiškos užduotys pamokoje, kurių trukmė iki 30 min.
* Individualios kūrybinės užduotys ir projektai.
* Pratybų užduotys.
* Išmokto skyriaus ar kurso dalies
* Geografinių objektų žemėlapyje rodymas.

**53. VERTINIMAS DAILĖS PAMOKOSE**

Mokinių pasiekimų vertinimas balais atsižvelgiant į išsilavinimo standarto reikalavimus.

|  |  |  |
| --- | --- | --- |
| **Balai** | **Mokinio žinios ir gebėjimai išsilavinimo standarto atžvilgiu** | **Mokinio žinių ir gebėjimų pobūdis** |
| **1** | **Ryškėja gebėjimai ir žinios, kurios leis siekti standarto.** | **Žinios labai fragmentiškos:**  atsisako dirbti pamokoje. Nereaguoja į mokytojo pastabas. |
| **2** | **Artėja prie standarto, tačiau dar akivaizdžiai jo nepasiekia.** | **Žinios fragmentiškos:** nepasirengęs pamokai, po mokytojo pagalbos nepajėgia atlikti dailės raiškos darbą. Į mokytojo pastabas nereaguoja. |
| **3** | **Priartėja prie standarto, galima numatyti būdus, kaip jį pasiekti artimiausiu laiku.** | **Nors žinios ir fragmentiškos, bet:**  mėgina atlikti užduoti, neturi darbo priemonių. Nesuvokia mokytojo pastabų. |
| **4** | **Gebėjimai ir žinios minimaliai atitinka standarto reikalavimus.** | **Rodo bendrą supratimą:**  trūksta temos atskleidimo ieškojimų. Labai silpnai valdo meninės ir techninės raiškos priemones. Patenkinamai reaguoja į mokytojo pastabas ir ištaiso klaidas. |
| **5** | **Artėja prie pagrindinio standarto.** | **Supranta esmę:**  savarankiškai nepajėgia temos ar idėjos atskleisti, trūkumai meninių ir techninių raiškos priemonių valdyme. Neatlieka užduoties laiku. Reaguoja į mokytojo pastabas ir iš dalies geba ištaisyti klaidas, daromas darbo metu. |
| **6** | **Iš esmės pasiektas standartas.**  | **Supranta ir taiko žinias įprastose situacijose:** mokytojui padedant sugeba įvertinti naujas idėjas, technikas bei medžiagą, tačiau nesugeba kūrybiškai perteikti vaizdo, idėjos, nuotaikos įvairiomis dailės priemonėmis ir technikomis. Reaguoja į mokytojo pastabas ir geba ištaisyti klaidas. Nepajėgia užduoties atlikti laiku. |
| **7** | **Gebėjimai ir žinios visiškai atitinka standartą.** | **Supranta ir taiko žinias naujose situacijose:** siekia originalios raiškos, kompozicinės sandaros ir tikslingai juos taiko. Mokinys teisingai reaguoja į esmines pastabas ir taiso klaidas. |
| **8** | **Gebėjimai tvirtesni, negu reikalauja standartai.** | **Analizuoja, įžvelgia visumą:**  gerai perteikia temą spalvinėmis, grafinėmis ir erdvinėmis priemonėmis. Tikslingas darbo eigos nuoseklumas. |
| **9** | **Ryškėja kompetencija.** | **Integruoja ir vertina:** kūrybiškai perteikia vaizdą, idėją, nuotaiką įvairiomis dailės priemonėmis ir technikomis. Tinkamai vartoja dailės terminus ir sąvokas. Labai gera darbo drausmė, atlikimo laikas. |
| **10** | **Pagal amžių ir mokymosi pakopą rodo susiformavusią kompetenciją.** | **Vertina ir kuria:**  savarankiškai, kūrybiškai perteikia vaizdą, idėją, nuotaiką įvairiomis dailės priemonėmis ir technikomis. Tinkamai vartoja dailės terminus ir sąvokas. Parodų, muziejų, galerijų lankymas. Dalyvavimas parodose, konkursuose. Mokyklinės vizualinės informacijos kūrimas. Klasės, mokyklos renginių ir švenčių apipavidalinimas. |

10 - puikiai

9 - labai gerai

8 - gerai

7 - pakankamai gerai

6 - patenkinamai

5 - pakankamai patenkinamai

4 - silpnai

3 - blogai

2 - labai blogai

1 - nieko neatsakė, neatliko užduoties

**Apibendrinamasis vertinimas:** pusmečių įvertinimai vedami iš gautų pažymių aritmetinio vidurkio (pažymį apvalinant mokinio naudai).

Mokiniai, lankantys dailės mokyklas ar jas baigę, gali būti atleisti nuo pamokų lankymo ir yra vertinami pagal Vilniaus Liepkalnio pagrindinės mokyklos mokinių atleidimo nuo menų, kūno kultūros ir kitų privalomųjų dalykų savaitinių (ar jų dalies) pamokų tvarką.

**54. VERTINIMAS MUZIKOS PAMOKOSE**

Mokiniai gauna vertinimą, kuris susideda iš sukauptų balų per pamoką. Balai gaunami dirbant porose, grupėse ar atskirai. Mokinys vertinamas ir už dalyvavimą mokyklos, miesto renginiuose.

Vertinimas susideda iš 4-ių pagrindinių punktų:

* Dainavimas
* Muzikos klausymas
* Darbas sąsiuvinyje
* Aktyvumas pamokoje (atsakymai į pateiktus klausimus pagal pamokos temą).

**Dainavimas** vertinimas pagal 5-ius kriterijus:

* Tikslus intonavimas.
* Melodijos ritmo atkartojimas.
* Tiksli dikcija.
* Kūrinio charakterio perdavimas.
* Emociolumas.

**Klausymas**

* Gebėjimas savo žodžiais arba per nupieštą piešinį pasakyti atlikimo muzikinio kūrinio charakterį.
* Nuo 4-os klasės mokėti atpažinti kompozitorius.
* Vyresnėse klasėse mokėti orientuotis muzikiniuose žanruose.
* Klausant muzikinį kūrinį mokėti pasakyti, kokie muzikiniai instrumentai skamba kūrinyje.

**Apibendrinamasis vertinimas:** pusmečių įvertinimai vedami iš gautų pažymių aritmetinio vidurkio (pažymį apvalinant mokinio naudai).

Mokiniai, lankantys muzikos mokyklas ar jas baigę, gali būti atleisti nuo pamokų lankymo ir yra vertinami pagal Vilniaus Liepkalnio pagrindinės mokyklos mokinių atleidimo nuo menų, kūno kultūros ir kitų privalomųjų dalykų savaitinių (ar jų dalies) pamokų tvarką.

**55. VERTINIMAS TECHNOLOGIJŲ PAMOKOSE**

Ugdymo proceso metu mokinių technologiniai pasiekimai vertinami pažymiu. Technologijų pamokose mokiniai dirba grupėmis ir individualiai, tai priklauso nuo darbo sudėtingumo ir mokinių gebėjimų. Vertinamos mokinių žinios ir supratimas, kūrybiškumas, praktiškumas, estetiškumas, kruopštumas, darbštumas, darbo atlikimas, gebėjimas vertinti ir įsivertinti. Vertinama individuali mokinio pažanga. Kad vertinimas būtų objektyvus, taikomi pagrindiniai vertinimo tipai :

**Diagnostinis vertinimas:**

Pažymys rašomas už:

* Naujos technikos pritaikymą savos kūrybos darbe.
* Didelės apimties projektinį darbą, kai panaudojamos žinios ir gebėjimai iš vienos ar kelių sričių

 (9-10 kl.).

* Testą.

**Formuojamasis - kaupiamasis vertinimas:**

Mokinys vertinamas pažymiu už:

* Didesnės apimties atskirų technologinių elementų praktikos darbą.
* Atsakinėjimą žodžiu, apklausą raštu.
* Projektinį darbą.

Kūrybinį darbą (dalyvavimą parodose).

* Pasiruošimą technologijų olimpiadai, papildomai skatinami už gerus rezultatus;
* Didesnės apimties namų darbus.
* Surinktus kaupiamuosius balus (+, - sistema).

Pliusai: už pagalbą draugams atliekant praktines užduotis, už teisingus atsakymus į klausimus, už pozityvų aktyvumą pamokoje. 1 pliusas pakelia pažymį vienu balu arba surinkus 5 pliusus – rašomas dešimtukas.

Minusai: už nepasiruošimą pamokai, darbo ignoravimą per pamoką, namų darbų neatlikimą. Surinkus 5 minusus rašomas dvejetas.

**Kriterinis vertinimas:**

* Vienas iš svarbesnių dalykų yra tai, ar mokinys pasiruošęs pamokai ir stengiasi dirbti. Vertinami ne vien tiktai mokinio gebėjimai, bet ir jo noras dirbti, jo požiūris į darbą. Neigiamas pažymys rašomas už nepasiruošimą pamokai keletą kartų iš eilės.
* Labai svarbu stiprinti mokinio mokymosi motyvaciją, padrąsinti pasiekus tam tikrų tarpinių projektinės užduoties rezultatų, atsižvelgti į mokinio pastangas vertinant pasiekimus tam tikrose veiklos srityse, atsižvelgti į jo nuostatas kūrybiškai ir atsakingai pradėti ir užbaigti darbą, savarankiškumą atliekant užduotis.
* Norint teisingai įvertinti mokinių dalyko žinias, mokėjimus ir praktinio darbo įgūdžius, taikomi šie bendri vertinimo kriterijai: nustatyti, kaip suvoktos ir išmoktos techninės, technologinės ir praktinės bendros ar tai temai standartų numatytos žinios, kaip mokiniai geba įgytas žinias taikyti praktiškai, kaip mokiniai geba atlikti išmoktus praktinio darbo veiksmus, darbo operacijas ir kaip racionaliai juos taiko; įvertinti, kaip mokiniai darbo metu laikosi saugumo technikos taisyklių ir kitų darbo sąlygoms svarbių reikalavimų, kaip kiekybiškai ir kokybiškai atliekamos darbo užduotys, kaip mokinys paruošia savo darbo vietą ir sutvarko ją darbui pasibaigus, kaip darbo metu pasireiškia mokinio savarankiškumas, išradingumas ir kūrybinis aktyvumas.

**Vertinimo kriterijai technologijų pamokose:**

* Dešimtuku vertinamas mokinys, kuris turi pakankamai sukaupęs reikiamų žinių; geba greitai naudotis įgytomis žiniomis (savarankiškumas, iniciatyva, etika, darbo formos estetika), gerai pasirodo mokyklos ir miesto parodose, yra pateikęs puikius kūrybinius darbus.
* Labai geru pažymiu (9) įvertinamas mokinys, kuris savarankiškai sprendžia teorines ir praktines problemas (turi atitinkamus darbo įrankius ir medžiagą); aktyviai dalyvauja pamokose.
* Geru pažymiu (7-8) įvertinamas mokinys, kuris įgijo mokymo programoje numatytas atitinkamos klasės žinias; gerai (lėtesniu tempu) atlieka teorines ir praktines užduotis; teisingai naudoja įgytas žinias užsiėmimų metu; moka dirbti grupėje.
* Vidutinišką pažymį (6) gauna mokinys, kuris gavo žinių ir gebėjimų pagrindus; atlieka vidutinio sunkumo praktines užduotis.
* Patenkinamu pažymiu (5, 4) vertinamas mokinys, kuris turi pagrindinių praktinių ir teorinių įgūdžių trūkumų; užduotis atlieka mokytojo padedamas; nenoriai atlieka praktines užduotis; stokoja tolesniam mokymuisi reikalingų žinių.

**Apibendrinamasis vertinimas:**

Pusmečio pažymys vedamas iš gautų pažymių vidurkio, apvalinant iki vieneto mokinio naudai.

**56. VERTINIMAS KŪNO KULTŪROS PAMOKOSE**

Kūno kultūros ugdymo procese taikomas diagnostinis (nustatyti esamą), formuojamasis (kaupiamasis) vertinimas.

**Kūno kultūros pamokų kaupiamojo vertinimo kriterijai:**

* Pasiruošimas pamokai (tris kartus nepasiruošęs pamokai, vertinamas nepatenkinamai)
* Elgesys pamokoje.
* Aktyvumas ir pastangos pamokoje.

**Diagnostinis vertinimas:**

* Už įvykdytus normatyvus.
* Už testų atlikimą.
* Už daromą pažangą.

**Mokinių pasiekimų vertinimas balais atsižvelgiant į išsilavinimo standarto reikalavimus.**

10 balų – mokinys padarė labai didelę pažangą, žino ir geba pritaikyti įgytas teorines žinias, visada pasiruošęs pamokai, stengiasi viską atlikti sąžiningai, drausmingas ir t.t.

9 balai – mokinys padarė labai didelę pažangą , žino ir geba pritaikyti įgytas teorines žinias, labai dažnai pasiruošęs pamokai, stengiasi viską atlikti, kartais trūksta drausmingo ir aktyvumo.

8 balai – mokinys padarė didelę pažangą, dažnai pasiruošia pamokai, trūksta teorinių žinių, ne visada jas geba pritaikyti, trūksta aktyvumo, iniciatyvumo.

7 balai - mokinys padarė pažangą, kartais nepasiruošia pamokai, stengiasi atlikti mokytojo skirtas užduotis, trūksta teorinių žinių, jas retai kada stengiasi pritaikyti, trūksta aktyvumo, iniciatyvumo, savarankiškumo.

6 balai – mokinys padarė pažangą, dažnokai nepasiruošia pamokoms, pamokose pasyvus, trūksta teorinių žinių, dažnai jų nesugeba pritaikyti, nesistengia bendradarbiauti su draugais, ne visada sąžiningai atlieka mokytojo užduotis.

5 balai – mokinys padarė mažą pažangą, dažnai nepasiruošia pamokai, dažnai nesąžiningai atlieka mokytojo užduotis, trūksta teorinių žinių.

4 balai – mokinys retai siekia asmeninės pažangos, labai dažnai nepasiruošęs pamokai, teorinės žinios menkos jų nesistengia pritaikyti.

3 balai - mokinys nepadarė pažangos, jos nesiekia, nežino teorijos, labai dažnai nepasiruošęs pamokoms.

2 balai - mokinys nepadarė pažangos, jos nesiekia, nuolat nepasiruošęs pamokai, pasyvus, konfliktuoja su kitais.

Mokiniams, kurie lanko parengiamąja medicininę fizinio pajėgumo grupę, dėl ligos pobūdžio negalintiems atlikti įprastų užduočių, mokytojas taiko alternatyvias atsiskaitymo užduotis, kurios atitinka mokinio fizines galimybes ir gydytojo rekomendacijas.

**Vertinimo tvarka.**

* Pusmečių įvertinimai vedami iš gautų pažymių aritmetinio vidurkio (pažymį apvalinant mokinio naudai).
* Specialiosios medicininės grupės mokinių kūno kultūros pasiekimai pažymiais nevertinami, įvertinamai dienyne žymimi „įsk.” arba „neįsk”.
* Mokiniui, pagal gydytojo pažymą atleistam nuo kūno kultūros pamokų, pusmečio ar metinių pažymių stulpelyje rašoma „atl.”.
* Mokytojas rugsėjo mėnesį vertinimo kriterijus aptaria su mokiniais.

Mokiniai, lankantys sporto mokyklas, gali būti atleisti nuo k. k. pamokų lankymo ir yra vertinami pagal Vilniaus Liepkalnio pagr. mokyklos mokinių atleidimo nuo menų, kūno kultūros ir kitų privalomųjų dalykų savaitinių pamokų tvarką.

**57. VERTINIMAS ŽMOGAUS SAUGOS PAMOKOSE**

Mokinių pažangos ir pasiekimų vertinimas grindžiamas aiškiais, mokiniams suprantamais kriterijais, susietais su Išsilavinimo standartais.

Mokinių pažanga ir pasiekimai vertinami „įskaityta“, „neįskaityta“.

Mokinių pasiekimams taikomas **formuojamasis, diagnostinis** (vertinimas, kuriuo naudojamasi siekiant išsiaiškinti mokinio pasiekimus ir padarytą pažangą baigus temą ar kurso dalį, kad būtų galima numatyti tolesnio mokymosi galimybes, siekiant suteikti pagalbą įveikiant sunkumus) ir **apibendrinamasis** (vertinimas, naudojamas baigus programą) vertinimai.

Žmogaus saugos pamokose taikoma **kaupiamojo vertinimo sistema**, kurią sudaro sumuojami mokinių mokymosi veiklos rezultatai balais tam tikro laikotarpio ugdymo procese.

Ši vertinimo sistema skatina mokinių pastangas mokytis ir tinkamai elgtis kiekvienoje pamokoje viso ugdymo proceso metu, yra suprantama mokiniams ir paranki įsivertinti patiems.

 **Kaupiamasis vertinimas**

|  |  |  |
| --- | --- | --- |
| **Nr.** | **Veikla** | **Balai** |
| 1. | Pasiruošimas pamokai | 1 |
| 2. | Aktyvumas, elgesys pamokoje | 0-5 |
| 3. | Pasirinktos temos parengimas ir pristatytas pamokoje | 0-10 |
| 4. | Kita veikla (kūrybiniai darbai, referatai, kryžiažodžiai, projektai ir pan.) | 0-10 |
| 5. | Skyriaus pabaigoje rašomas baigiamasis darbas  | 1-20 |

Pastaba:

* surinkus balų skaičių nuo 0 iki 5 rašomas įvertinimas – neįsk.;
* surinkus balų skaičių nuo 5 iki 10 – užduodamas papildomas klausimas iš praeitų temų;
* surinkus balų skaičių nuo 10 iki 45 mokiniai paskatinami – gauna teigiamą įvertinimą – įsk..

 **Apibendrinamasis vertinimas** pusmečio ar mokslo metų pabaigoje apima:

* nuostatas ir žinias;
* gebėjimą atlikti užduotis (metodų pritaikymas, priemonių ir informacijos panaudojimas, gebėjimas, atliktų užduočių pristatymas);
* gebėjimą dirbti individualiai ir grupėje (laikytis susitarimų, klausytis vienas kito ir pagarbiai išreikšti savo nuomonę, rasti sprendimo būdą).

**X. BAIGIAMOSIOS NUOSTATOS**

58. Mokinių pažangos ir pasiekimų vertinimo tvarka ugdymo procese gali būti keičiama, atsižvelgiant į ugdymo proceso pokyčius ir pakeistus jį reglamentuojančius dokumentus.

59. Mokinių pažangos ir pasiekimų vertinimo sistema, esant reikalui, gali būti tobulinama.

60. Mokytojams rekomenduojami ir organizuojami kvalifikacijos tobulinimo kursai dėl mokinių pažangos ir pasiekimų vertinimo, vykdoma gerosios darbo patirties sklaida.

61. Aprašo įgyvendinimo priežiūrą vykdo direktoriaus pavaduotojai ugdymui.